27 GAMBAR - SEKITAR MAJLIS PERTUNANGAN ADIK ERMA FATIMA & UMIE AIDA

Adik bongsu kepada Erma Fatima dan Umie Aida iaitu Betty Rahmad selamat mengikat tali pertunangan dengan pilihan hatinya, Ardy Damis, 30, di kediaman keluarga mereka, kira-kira jam 4 petang semalam.

Betty dan Ardy yang juga ahli perniagaan, sudah empat tahun bercinta dan mereka merancang bernikah pada Januari 2018.

Betty yang berbakat sebagai pelakon dan penyanyi, berharap fasa baru hidupnya dikurniakan segala yang terbaik.

"Selama mengenali Ardy, saya akui hubungan kami ada pasang surut. Tapi, alhamdulillah, akhirnya ia menjurus ke arah baik.

Klik untuk gambar besar

"Ketika saya menerima kejutan lamarannya di Bali, Indonesia, momen itu cukup menyentuh hati. Saya tak sangka dia merancang awal hingga membuat kejutan meletakkan cincin dalam bekas pemanis mulut yang dibawa pekerja restoran.

"Malah, selama mengenalinya, Ardy menjadi penyokong kuat dalam apa saja perkara yang saya lakukan termasuk dalam bidang perniagaan," ujarnya.

Sementara itu, Erma yang menyenangi pilihan adiknya itu meluahkan rasa syukur apabila mereka selamat bertunang.

"Alhamdulillah, sampai jodoh adik bongsu saya. Betty seorang saja yang belum berkahwin. Kami lima beradik yang lain sudah melalui fasa berumah tangga.

"Hanya doa yang baik daripada saya dan adik beradik lain untuk melihat mereka bahagia ke jenjang pelamin dan menempuh alam berumah tangga.

"Saya lihat Ardy budak baik... InsyaAllah, semoga dia dapat membimbing Betty menjadi isteri solehah," katanya.

Pada majlis pertunangan itu, teman artis seperti Nora Danish, Bella Daly, Adeline Tsen, Putri Najuwa dan lain-lain artis turut hadir.

www.myartis.com / Sumber: Berita Harian - Foto: #damisandbetty

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TYA ARIFIN HAMIL LAGI - ARIF JIWA BAKAL JADI ABANG

"Alhamdulillah, inilah saatnya berbagi khabar bahagia kepada semua.  Alhamdulillah, Arif akan menjadi abang, insyaallah. Mohon doa nya kepada semua, semoga baby sehat wal'afiat.

"Terima kasih Ya Allah atas rezeki ini, Alhamdulillah. Tya doakan semoga yang berhajat sama, diberi rezeki juga oleh Allah Swt.

"With love, Tya, Asyraf @asyrafkhalid dan Arif @arifjiwaasyraf #17weekspregnant," tulis juri Maharaja Lawak Mega 2018 (MLM2018), Tya Arifin yang mengakui dirinya kini sedang hamil anak kedua.

Klik untuk gambar besar

Menerusi entri di Instagram (IG), Tya berkongsi berita gembira itu kepada peminatnya dan mengesahkan dirinya kini sedang hamil empat bulan.

Menerusi ruangan komen rata-rata mengucapkan tahniah kepada Tya dan keluarga dan mendoakan kandungannya sentiasa sihat.

Untuk makluman, Tya dan Asyraf telah bernikah pada 1 November 2015 dan dikurniakan seorang anak lelaki bernama Arif Jiwa.

www.myartis.com / Sumber & foto: Astro Gempak & Instagram Tya Ariffin & Asyraf Khalid

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIANA DANIELLE: "WALAUPUN TAHU SAYA WUJUD... DIA CUBA LUPAKAN DIA AYAH SAYA"

Baru-baru ini, pelakon Datin Diana Danielle telah memuatnaik beberapa keping gambar suaminya, pelakon dan pengarah Datuk Farid Kamil bersama anak kedua mereka, Nur Aurora dan berkongsi mengenai kisah hidupnya yang dibesarkan tanpa kasih seorang bapa dan ia mengundang simpati netizen.

Dalam entri tersebut, Diana, 28, walaupun hanya sempat menumpang kasih dalam waktu singkat, dia tetap mendoakan yang terbaik untuk bapanya itu: "D (Diana) sekejap sangat rasa kasih sayang seorang ayah, sampai sekarang walaupun dia tahu saya wujud... dia masih cuba untuk lupakan yang dia adalah ayah saya dan darahnya mengalir dalam badan saya.

"Itulah takdir, itulah kehidupan. Walau apa yang berlaku, saya akan sentiasa mendoakan untuk ayah saya kerana dia tetap ayah saya," kata ibu kepada sepasang cahaya mata ini yang menjelaskan status mengenai bapanya di laman Instagram.

Sementara itu, Diana berkata dia tidak mengetahui mengapa bapanya enggan menemuinya: "Dia pernah ada dalam hidup saya, dia pernah menjadi bapa saya namun esoknya dia hilang. Saya terima hakikat itu sekarang... tapi kenapa?

Klik untuk gambar besar

"Tak tahu bagaimana rasa sakit itu kerana anda mengharapkan dia kembali dan bawa semua kesakitan berkenaan. Tapi tak mengapa, Alhamdulillah dengan kehidupan saya sekarang walau tanpa kehadiran dia. Bukan saya yang tak nak jumpa, dia yang tak nak," jawab Diana pada salah satu komen pengikut.

Dalam pada itu, Diana tetap bersyukur dikurniakan seorang ibu, Norsiah Ramli yang bertanggungjawab dan sentiasa berada di sisinya sejak kecil hingga sekarang. Malah, kehadiran Farid sebagai suami kepada dua cahaya mata mereka membuatkan kehidupannya lebih bermakna dan bahagia.

"Saya syukur ibu saya masih hidup, dia yang korbankan segalanya untuk saya. Dialah teman, dialah pembimbing dan saya syukur ada suami yang sayang anak-anaknya seluruh jiwa raganya. Mereka dapat rasa gomolan seorang ayah, teguran dan kasih sayang.

"Masa akan berlalu dengan pantas, semoga hubungan ini akan buat anak-anak kita tak lekang doa di bibir bila kita tak ada nanti," ujar Diana yang bernikah dengan Farid pada 3 November 2012 dan dikurniakan dua cahaya mata iaitu Muhammad yang kini berusia enam tahun dan Nur Aurora berumur empat tahun.

www.myartis.com / Sumber & foto: mStar, Media Hiburan & Instagram Diana Danielle

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI DISERANG SAKIT JANTUNG - AMYZA AZNAN MOHON DOA

"Semalam hari Jumaat pada jam 5 petang, suami saya kena serangan jantung buat pertama kali dan sekarang ditempatkan di Unit Rawatan Rapi, Hospital Ampang Puteri. Saya akui, saya lost tanpa dia.

"Terima kasih kepada kawan-kawan di set Mamu Mami Gosip yang sangat prihatin. Jangan risau, saya akan habiskan kerja saya. Ya Allah, jangan ambil dia. Permudahkanlah urusan kami hari ini dan seterusnya.

"Pada yang sudi, tumpangkan doa saya untuk suami saya ye," tulis pelakon Amyza Aznan di IG mengenai suaminya, Khairil Idzhar Md Nazir yang diserang sakit jantung buat pertama kali sejak mereka berkahwin 13 tahun lalu.

Klik untuk gambar besar

Menurut Amyza, berdasarkan pemeriksaan doktor semalam terhadap suaminya, Khairil Izhar boleh pengsan pada bila-bila masa dan kemungkinan besar tidak boleh diselamatkan lagi.

"Bila doktor cakap begitu, saya sangat terkejut dan bersyukur kerana hanya Allah yang memanjangkan umur dia semalam.

"Sebenarnya dah sebulan dia batuk. Tapi semalam dia dah tak boleh tahan sebab dah sukar hendak bernafas. Jadi dia bawa sendiri kereta ke hospital.

"Bila sampai di hospital, doktor sendiri terkejut macam mana dia boleh bawa kereta sebab paru-paru sudah penuh air. Dia ibarat macam orang lemas," jelasnya kepada Utusan Online.

Amyza dan Khairil berkahwin pada tahun 2004 dan telah dikurniakan tiga cahaya mata, Andre, 12, Adrian, 9, dan Ayden, 3 tahun.

Kami harap Amyza terus tabah menghadapi ujian Allah dan semoga suami beliau cepat sembuh.

www.myartis.com / Sumber: Astro Gempak & Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


INFO  -  'JANGAN PERNAH' BUAH TANGAN TERBARU VELVETBAND

Kuala Lumpur: – Tarikh 10 Jun 2014 merupakan detik sejarah bagi trio band yang menggelarkan diri mereka VELVETBAND apabila pembikinan muzik video yang telah dirancang pada awal  tahun 2014 secara rasminya telah dilancarkan di laman YouTube.

Penggambaran muzik video 'Jangan Pernah' yang mengambil masa seharian ini telah dijalankan pada bulan April 2014 di dua lokasi sekitar Klang Lama dan Damansara.

Menariknya tentang muzik video 'Jangan Pernah' adalah penggambarannya dijalankan di atas sebuah bumbung parkir kereta lama yang tidak lagi digunakan bagi memberi gambaran jelas imej poprock yang di bawa VELVETBAND  serta selari dengan konsep lagu 'Jangan Pernah'.

Muzik video  yang berdurasi kurang dari 4 minit sebelum ini telah pun ditayangkan secara eksklusif di rancangan infotainment 'H LIVE' terbitan Astro Ria pada hari Sabtu, 17 Jun 2014 yang lepas sebagai sebahagian dari strategi awal promosi muzik video terbabit sebelum dimuat turun di laman YouTube.

“Kami berharap dengan adanya muzik video Jangan Pernah mampu menarik minat ramai untuk lebih mendekati  karya kami dan memberi pendedahan tentang imej yang kami bawa serta untuk umum lebih mengenali anggota kumpulan VELVETBAND.

"Pasti muzik video Jangan Pernah tidak membelanjakan kos yang  tinggi jika dibandingkan dengan muzik video lain yang ada pada hari ini, tetapi dari segi penghasilan dan kualitinya kami amat berpuas hati dan yakin ianya mampu membawa kami lebih ke hadapan dan bersaing," kata Iqa (pqot) selaku vokalis VELVETBAND.

Muzik video 'Jangan Pernah' di arahkan oleh Joe Naflish dan videografi oleh Zul Pikie di bawah Maidi.co Production,  menjalini proses suntingan terlebih dahulu sebelum siap sepenuhnya pada awal bulan June tempoh hari.

VELVETBAND adalah trio band yang berkonsepkan pop rock dan mempunyai 3 orang anggota iaitu Iqa(Pqot) (vokalis dan pemain bass), Shana Razman (pemain gitar dan suara latar), dan Ahmad Azlan (pemain drum) yang turut berpengalaman beraksi di pentas indie.

'Jangan Pernah' berkisarkan tentang sebuah perhubungan cinta yang telah berakhir, tentang perasaan, kesetiaan, kesedihan seorang wanita kerana terlalu mencintai kekasihnya, tidak rela berpisah dengan mengharapkan cintanya kembali.

Permulaan baru bagi VELVETBAND untuk tahun 2014 apabila mengetengahkan lagu 'Jangan Pernah' sebagai single kedua mereka. 'Jangan Pernah' adalah hasil karya sendiri kumpulan VELVETBAND, liriknya ditulis oleh Iqa (vokalis kumpulan VELVET BAND dan finalis Mentor 5) yang kini mula mendapat respon positif peminat muzik tanah air apabila sering kali lagu ini diputarkan di stesyen radio tempatan.

Harapan kami, semoga VELVETBAND mampu meneruskan kegemilangan band pop rock tanah air dengan hasil karya kreatif mereka.

Untuk maklumat lanjut mengenai perkembangan VELVETBAND anda boleh mengunjungi laman Facebook di https://www.facebook.com/wearevelvet ,  Twitter di https://twitter.com/wearevelvet , dan Instagram di http://instagram.com/wearevelvet  , serta di YouTube http://youtube.com/wearevelvetband . 'Jangan Pernah' juga telah dipasarkan secara digital semua di syarikat telekomunikasi terkenal tanah air dan juga boleh dimuat turun di iTune.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


NABILA HUDA BANGGA ANAK TURUT BERLAKON TEATER

Ke mana tumpahnya kuah kalau tidak ke nasi!

Kata pepatah ini amat bersesuaian sekali untuk anak kepada Nabila Huda iaitu Keisha Laila apabila dia turut sama berlakon di pentas teater 'Tenggelamnya Kapal Van Der Wijck' di Istana Budaya.

Menurut Nabila, dia berasa bangga dengan anak perempuannya yang sudah menunjukkan minat ke arah bidang lakonan biarpun anaknya itu baru berusia lima tahun.

"Semuanya berlaku secara spontan kerana Keisha sering menemani saya menghadiri latihan teater. Saya menyarankan kepadanya untuk turut serta kerana sibuk membuat bising ketika latihan teater berlangsung.

Klik gambar untuk size besar

"Keisha ikut dan turut menghafal bait lagu yang dicipta khas untuk pementasan ini. Mungkin kerana Nabila sering memainkan lagu-lagu teater itu, membuatkan Keisha turut mengingatinya dengan mudah.

"Sebagai ibu, semestinya Nabila bangga dengan persembahan Keisha yang memulakan kerjaya sebagai pelakon teater seawal usia lima tahun. Dia tidak pernah mengganggu saya sepanjang tempoh latihan dan tahu membawa diri.

"Seandainya ditakdirkan Keisha mengorak langkah sebagai pelakon, saya menerima hal itu dengan hati terbuka. Tidak kira walau apa pun minatnya, saya akan menyokong Keisha sepenuh hati," ujar Nabila dipetik sebagai berkata.

Dalam pada itu, Nabila tidak menafikan watak Haryati yang dilakonkannya memerlukan sepenuh penghayatan dan sentiasa berendam air mata. Namun, dia tidak mempunyai sebarang masalah untuk mengalirkan air mata atas tuntutan watak kerana menempatkan dirinya pada kedudukan Haryati.

"Cemburu juga melihat watak pelakon lain yang diselangi dengan gelak tawa sebaliknya watak saya sentiasa bermain dengan emosi. Namun, saya menganggap ia sebagai cabaran yang perlu saya pikul sebagai pelakon.

"Tidak dinafikan saya ada terganggu dengan gelak tawa penonton untuk babak sedih namun saya masih mampu fokus. Apa yang penting adalah kami sebagai barisan pelakon memberikan terbaik buat penonton," jelasnya.

Teater 'Tenggelamnya Kapal Van Der Wjick' dipentaskan di Istana Budaya bermula 12 hingga 18 November ini.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


INFO SANA SINI - 'YES BOSS!', DRAMA BERSIRI TERKINI TV3

'Yes Boss!' Itu saja jawapan yang harus diberikan oleh pembantu naif, Aryana setiap kali menerima arahan daripada bosnya, Irfan Ilham.

Istimewa buat penonton TV3, drama siri arahan Emi Suffian iaitu YES BOSS! bakal menghiasi petang hujung minggu anda dengan adegan romantik pelakon-pelokon hebat seperti Fahrin Ahmad, Emma Maembong, Norkhiriah, Julia Zigler, Shamsul Ghau Ghau, Jasmin Hamid, Ryzal Jaafar, Norlia Ghani, Zafrul Nordin, Raja Ema, Chacha Maembong dan ramai lagi.

Klik gambar untuyk size besar

Drama siri 24 episod ini akan menemui penonton bermula 15 Febuari 2014 setiap hari Sabtu dan Ahad jam 6.00 petang hingga 6.30 petang.

YES BOSS! menceritakan tentang seorang gadis bernama Aryana yang bekerja sebagai pembantu peribadi kepada Ilham. Ilham memiliki rupa paras yang kacak dan sifat ego yang tinggi. Ilham tidak sukakan Aryana kerana baginya Aryana tidak sesuai untuk dijadikan sebagai pembantu peribadinya.

Ilham mahukan pembantu peribadi yang seksi, bergaya dan mempunyai bentuk badan yang ramping. Ilham berusaha untuk memberhentikan Aryana dari syarikat milik bapanya, Dato’ Maarof. Namun, Aryana tetap bersabar.

Setiap kali Ilham memberi arahan, Aryana harus menjawab 'Yes Boss!'. Aryana juga terpaksa bersubahat setiap kali Ilham tidak hadir ke pejabat dan mengingatkan semua temu janji Ilham bersama teman-teman wanitanya. Ilham sering terlupa dengan temu janjinya kerana dia mempunyai ramai teman wanita.

Dalam diam rupanya Aryana menyimpan perasaan terhadap Ilham tetapi sering dinafikannya. Aryana hanya mampu memendam perasaannya terhadap Ilham kerana Hati Aryana sering terluka akibat sikap kaki perempuan Ilham.

Ingin mengetahui kesudahan drama siri YES BOSS! ini? Jangan lupa untuk menyaksikan drama terbitan Zeel Production ini.

Artikel ini disediakan oleh: UNIT PERHUBUNGAN AWAM TV3

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SAMBUT BIRTHDAY - USIA SUAMI SITI NURHALIZA KINI 55 TAHUN

Gambar majlis ulang tahun Datuk Khalid bin Mohamad Jiwa yang ke 55. Ia disambut penuh sederhana oleh isterinya Datuk Siti Nurhaliza dan anak-anak.

Selain memotong kek, satu majlis kesyukuran, tahlil dan juga sambutan maulidur rasul turut diadakan serentak.

Kilk gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


GURAU ISU CURANG - ISSEY MOHON MAAF PADA SHUK & SEMUA PIHAK

Semua mengetahui mengenai gurauan antara Issey Fazlisham dan Shuk Sahar sehingga ia menjadi tular di laman perkongsian video TikTok sebaik 'I Can See Your Voice Malaysia' musim keempat episod lapan selesai bersiaran pada Ahad lalu.

Terkini, Issey yang merupakan seorang pelawak dan penyampai radio itu tampil memohon maaf gara-gara gurauan kasarnya terhadap pelawak dan pengacara Shuk menerusi rakaman program tersebut.

Menurut Issey, dia tidak sepatutnya mengeluarkan kata-kata 'awak pernah curang, saya tak pernah' sebagai membalas gurauan Shuk terhadapnya sebelum itu.

"Saya dan Shuk memang rapat dari dulu, sejak 2013 lagi kami memang dah berkawan baik. Kami dah biasa kalau bergurau memang kasar sedikit. Cumanya saya nak minta maaf pada netizen dan sesiapa yang menonton program tersebut, saya akui ia memang kesilapan saya sebab bergurau benda macam itu secara umum. Rapat bukan tiket saya gurau begitu depan umum sebab takut orang akan salah faham," katanya.

Klik untuk gambar besar

Issey atau nama sebenarnya, Fazlisham Mat Hussin, 34, juga berkata sebaik siaran program itu tamat, dia terus menghubungi Shuk untuk meminta maaf di atas keterlanjurannya.

"Lepas program habis ditayangkan, saya terus call untuk minta maaf dengan Shuk. Tapi Shuk okay sahaja, kami siap gelak-gelak lagi. Sama juga masa waktu rakaman program itu pada April lalu, memang kami dah biasa bergurau macam itu... saling usik-mengusik satu sama lain.

"Memang spontan terkeluar ayat itu untuk mengusik dia dan memang saya akan lebih berhati-hati lepas ini kalau nak bergurau depan orang ramai," jelasnya.

Mengakui susulan insiden itu, ruangan komen di laman Instagram Issey dihujani komen kecaman daripada netizen. Kata Issey, dia mengambil pendekatan untuk membiarkan sahaja perkara tersebut.

"Memang banyak komen kecaman yang saya terima, tapi ada satu komen sahaja saya balas yang mana saya minta maaf dan akui itu memang kesilapan saya.

"Saya baca semua komen, bukan tak baca... tapi nak buat macam mana benda dah jadi. Perkara ini buat saya jadi lebih berhati-hati lagi selepas ini kalau nak bergurau secara terbuka dengan kawan-kawan baik saya," ujarnya.

Sebelum ini, Shuk didakwa berlaku curang dan mempunyai hubungan dengan seorang wanita yang dikenali sebagai Fara Salleh. Kisah tersebut turut memberi impak terhadap kerjaya Shuk sebagai penyampai radio apabila perkhidmatannya telah ditamatkan pada Februari lalu berikutan isu berkenaan.

Utuk makluman, Shuk mendirikan rumah tangga dengan isteri, Rossalennah Natassyiah Asshaferah pada 2015 dan dikurniakan dua cahaya mata perempuan iaitu Nur Qurratu Ain, 4, dan Nur Assyifatu Aimi yang kini berusia setahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORA DANISH & NEDIM NAZRI SAH PUTUS

Akhirnya khabar angin mengenai status percintaan antara Nora Danish atau nama sebenarnya Nora Danish Mohd Hanif, 34, dan Nedim Nazri yang sebelum ini menjadi tanda tanya sejak beberapa minggu lalu terjawab apabila aktres tersebut mengesahkan perhubungan mereka sudah berakhir.

Menurut Nora, dia dan anak kepada Menteri Pelancongan dan Kebudayaan, Datuk Seri Mohamad Nazri Abdul Aziz itu membuat keputusan tersebut atas persetujuan dan kebaikan bersama.

"Hmm... Kami mengambil keputusan mahu berpisah atas kebaikan bersama. Itu sahaja. Lagipun cinta tidak semestinya dimiliki," ujar Nora dipetik sebagai berkata.

Klik gambar untuk size besar

Persoalan mengenai status perhubungan pasangan itu menjadi bualan ramai apabila sejak beberapa minggu lalu Nora mahupun Nedim langsung tidak memuat naik gambar bersama di laman Instagram masing-masing.

Malah Nedim juga tidak memuat naik gambar Nora dengan kapsyen-kapsyen romantis seperti yang sering dilakukannya sebelum ini.

Sebaliknya, masing-masing mengambil pendekatan memuat naik status motivasi diri selain Nora bercuti ke Bali, Indonesia bersama keluarganya, tanpa Nedim.

Bagaimanapun, ditanya lebih lanjut punca perpisahan berlaku, Nora mengambil pendekatan untuk tidak mengulas lanjut tentang perkara itu.

"Itu sahaja yang boleh saya jelaskan kepada semua. Tak nak cerita panjang-panjang," jelasnya.

Sementara itu, Nora berkata dia mahu memberi lebih fokus terhadap kerjaya lakonannya dan perniagaan kafe Kopi XOXO miliknya, yang terletak di Rumoda, Bangsar.

Malah, Nora juga bakal muncul menerusi dua filem terbaharu iaitu Polis Evo dan Chowrasta tidak lama lagi.

"Selain promosi filem Polis Evo dan Chowrasta, saya akan menjalani penggambaran drama berepisod dengan pengarah Erma Fatima berjudul Rumi & Jawi.

"Dalam pada itu, saya juga merancang beberapa perniagaan lain yang akan diberitahu kelak," katanya.

Untuk makluman, Nora mempunyai seorang anak iaitu Putra Rayqal Ramli Rizal Ashram, hasil perkahwinannya terdahulu dengan Rizal Ashram Ramli. Mereka bercerai pada 10 Julai 2008 selepas dua tahun berkahwin.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU RUMAHTANGGA - SERINA REDZUAWAN 'KUNCI MULUT'

Belum bersedia!

Itulah kata-kata yang keluar daripada mulut anak kepada Chef Wan, Serina Redzuawan mengenai desas-desus keretakan rumah tangganya dengan jejaka Inggeris, Gavin Edward O'luanaigh atau nama Islamnya, Salahudin Ghaffar, yang kini dikatakan seperti telur di hujung tanduk.

"Apabila tiba masa, saya akan tampil menjelaskan segala isu yang berbangkit. Ketika ini, saya belum bersedia memberikan sebarang komen dan berharap semua pihak mendoakan yang terbaik untuk rumah tangga saya," ujar Serina dipetik sebagai berkata.

Menerusi sisipan B*pop, sumber itu mengatakan bahawa keretakan rumah tangga pasangan berkenaan tiada kaitan dengan kehadiran orang ketiga, sebaliknya ia terlalu peribadi untuk dikongsi.

Pasangan itu mendirikan rumah tangga pada 1 Januari 2010 dan dikurniakan dua cahaya mata, Tristen Tareef, 5 dan Isabella Saffiya, 4.

Desas-desus keretakan rumah tangga pasangan itu dikuatkan lagi apabila Serina sudah lama tidak memuat naik foto mereka sekeluarga di laman sosial miliknya, sebaliknya lebih banyak berkongsi mengenai perniagaan yang diusahakannya dan aktiviti seninya.

Harapan kita moga isu ini dapat diselesaikan secara baik hendaknya.

--- IKLAN ---

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SAM BUNKFACE: "BAIK-BAIK SAHAJA... SIAPA TAK NAK PENGGANTI KAN?"

Mendedahkan kehidupan solo yang dijalani selepas berpisah dengan bekas isterinya, Aida Azira Hussin berjalan dengan baik, vokalis kumpulan Bunkface, Sam atau nama sebenarnya, Shamsul Annuar Mohd Baharom, 32, berkata segalanya berlangsung dengan lancar dan dia kini memberikan tumpuan terhadap kerjaya muziknya dan buat masa kini dia masih lagi dalm proses mencari pasangan baharu.

"Alhamdulillah, kehidupan selepas saya kembali solo baik-baik sahaja. Kami menjaga anak berselang secara adil dan saksama. Saya kini memberikan fokus dalam kerjaya muzik bersama Bunkface. Semuanya okay, Bunkface pun baru sahaja melancarkan single terbaru berjudul 'Suara' pada 13 Oktober lalu. Saya tiada masalah dengan bekas isteri dan kami berhubung secara profesional demi kesejahteraan anak.

"Buat masa ini, saya belum terfikir mahu mencari pengganti. Tetapi, jika perkara itu datang sendiri, Insya-Allah. Siapa yang tak nak pengganti kan?. Saya masih meneruskan kehidupan seperti biasa. Mestilah nak kahwin, siapa yang tak nak. Sudah tentu saya akan ada pengganti.

"Buat masa sekarang, saya tak ada calon lagi tapi kalau ada rezeki dan jodoh, apa salahnya. Perkahwinan itu kan sesuatu yang baik," kata Sam yang tidak serik untuk berkahwin lagi jika bertemu wanita yang sesuai, biarpun pernah mengalami kegagalan rumah tangga.

Klik untuk gambar besar

www.myartis.com / Sumber & foto: Astro Gempak, mStar & Instagram Sam Bunkface

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA BUSANA NEELOFA, MIRA FILZAH DISAMAKAN MACAM IKAN LAGA

Semua sedia maklum mengenai selebriti popular Noor Neelofa kembali dalam bidang pengacaraan menerusi sebuah program bual bicara Next To Neelofa musim kedua.

Baru-baru ini, penampilan Neelofa dan tetamu jemputannya iaitu pelakon Mira Filzah telah menarik perhatian pengguna laman sosial di media sosial. Ia selepas kedua-duanya tampil mengenakan baju jubah berwarna biru dan merah.

Salah seorang pengikut telah meninggalkan komen di akaun Instagram MeleTOP, dimana dia mengatakan busana dua selebriti itu dilihat seakan-akan seperti ikan laga.

"Kenapa saya nampak gambar ini macam ikan laga. Maafkan saya," tulis seorang pemilik akaun bernama @nasheka.mn.

Terhibur melihat foto yang tular itu, Neelofa menerusi satu hantaran di Instagram MeleTOP, tergelak membaca komen pengikut itu dan turut menulis pantun mengusik peminatnya.

Klik untuk gambar besar

"Hahahahaha saya pun gelak. Pen merah pen biru, you marah I love You," tulis Neelofa pada ruangan komen.

Gambar tersebut menjadi bualan dan rata-rata penguna laman sosial memberi komen menghiburkan dan ada juga mengatakan pakaian mereka bersesuaian dengan penampilan wanita berhijab, selain memuji kedua-dua selebriti itu begitu jelita walaupun disamakan dengan ikan laga.

"Hahaha auto gelak. Cantik pula ikan laga ni kan?" - "Ingatkan aku seorang sahaja yang nampak mereka macam ikan laga." - "Terima kasih buat saya gelak hari ini," komen beberapa penguna laman sosial.

Foto terbabit turut menggeletek hati penyampai radio, Radin: "Hahahahaha... Berdosa tak kalau gelak?" kata Radin.

Neelofa turut dilihat membalas komen yang ditinggalkan Radin. "Hahahahahahaha I pun gelak," jawab Neelofa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - LINDA ONN SELAMAT LAHIRKAN CAHAYA MATA SULUNG

Alhamdulillah... tahniah kami ucapkan kepada penyampai radio terkenal, Linda Onn yang sudah selamat melahirkan cahaya mata sulungnya kelmarin.

Berita gembira itu diumumkan sendiri oleh Linda menerusi laman Instagramnya dengan memuatnaik gambar dirinya bersama anaknya yang sangat comel sedang tidur lena.

Rata-rata peminat mengucapkan tahniah kepada Linda dan pada masa yang sama tertanya jantina anaknya itu. Selain peminat, rakan artis juga tidak ketinggalan mengucapkan tahniah, antaranya Nora Danish dan Rebecca Nur Al Islam.

Memang comel anak Linda, harapnya beliau sudi berkongsi jantina dan nama anaknya tidak lama lagi. Semoga Linda dan suaminya dilimpahi kebahagiaan dengan kehadiran orang baru dalam keluarga mereka.

Klik untuik gambar besar

www.myartis.com / Sumber: Linda Onn IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NABILA HUDA: "TAK TAHU STRUGGLE SAYA, HANYA NAMPAK KEBURUKAN... APA ORANG CAKAP TENTANG KITA, JUST F**K THEM"

"Sebagai manusia adakalanya kita boleh fikir mana cerita yang tipu mana yang sahih. Pada saya tak perlu baca apa-apa perkara yang boleh timbulkan fitnah atau memburukkan pasal seseorang.

"Macam saya pun tak suka baca yang merepek, hanya diri sendiri yang tahu tentang kehidupan saya orang lain tak tahu pun. Mereka tiada hak.

"Netizen tak tahu struggle saya di belakang, mereka hanya nampak keburukan dan lupa akan kebaikan yang pernah dibuat," demikian ujar pelakon Nabila Huda yang mengambil pendekatan tidak membaca komen nakal atau negatif dilemparkan netizen terhadap dirinya di media sosial.

Ini kerana kata ibu kepada seorang cahaya mata itu, orang luar tiada hak untuk menilai dirinya kerana mereka tidak tahu kisah sebenar kehidupannya.

Klik untuk gambar besar

Menurut Nabila atau lebih mesra disapa Abil, baginya seorang orang layak untuk hidup bahagia dan hidup yang singkat ini seharusnya dinikmati dengan gembira. Kata Abil lagi, nasibnya baik kerana ketika di awal kemunculannya dalam industri belum ada sosial media.

"Pada saya semua orang layak untuk hidup gembira. Apa orang lain cakap tentang diri kita, just f**k them. Kalau asyik sibuk dengar orang cakap buruk pasal kita, nanti hidup tak happy buat sakit kepala je. Hidup ini sekejap je, so enjoy! Pesan saya sayangilah sesama kita, jangan membenci dan judge.

"Semua benda nak di kritik. Sampai satu tahap saya terfikir, nasib baik saya masuk industri sebelum adanya sosial media. Saya masuk daripada surat khabar," katanya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FINAS MENERIMA KETUA PENGARAH BARU

KENYATAAN MEDIAPERBADANAN KEMAJUAN FILEM NASIONAL MALAYSIA1. Perbadanan Kemajuan Filem Nasional Malaysia (FINAS) dengan ini ingin memaklumkan mengenai pelantikan Encik Mohd Naguib Razak, 42, sebagai Ketua Pengarah Finas yang baru.  Beliau yang telahpun memulakan tugas pada 1hb. September 2011 yang lalu dilantik oleh Kementerian Penerangan, Komunikasi dan Kebudayaan (KPKK) sebagai mengisi kekosongan jawatan itu setelah penyandangnya Datuk  Mohd Mahyidin Mastakim tamat kontrak perkhidmatan pada 30 Jun 2011.2. Encik Mohd Naguib bukan pendatang baru di kalangan media khususnya di kalangan warga produksi tempatan.  Bahkan nama beliau juga sering muncul di pentas dan majlis bertaraf dunia sebagai pengkarya prolifik yang menampilkan kelainan tajuk dan pendekatan baru dalam produksinya.3. Beberapa dokumentari beliau seperti Anak Duyung (Child Of Mermaid) ~ Yamagata International Documentary Film Festival 1999, The Boat-Maker and The Sea (Discovery Channel), Glass Enclosure: Tokyo Invisible ~ International Documentary Festival Amsterdam 2005 & Internatonal Film Festival Mannheim-Heidelberg 2005, Becoming A King (National Geographic Channel) & Spellbound: Crimes Of The Mind (Crime & Investigation Network) adalah antara sentuhan beliau yang telah menembusi festival-festival dan saluran penyiar antarabangsa.4. Sungguhpun dilihat begitu sinonim dengan genre dokumentari, Mohd Naguib juga memiliki kebolehan lain di bidang filem cereka, animasi, pengiklanan, penerbitan dan penulisan kreatif.  Pakej ini telah memberi kelebihan kepada beliau untuk menjadi pilihan penganjur majlis rentas sempadan sehingga ke Kanada, Itali, Jerman, Peranchis, Belanda, Sepanyol, Argentina, China, Korea dan Australia.5. Beliau juga pernah bertugas di Asia-Broadcasting Union (ABU)  dan berpengalaman mengurus majlis dan acara gemilang  ABU General Assembly dan ABU Prizes Award Ceremony.6. Mohd Naguib adalah sebahagian dari tenaga kerja perintis sewaktu ASTRO baru ditubuhkan. Beliau berkhidmat dengan stesyen Televisyen berbayar Malaysia yang pertama ini selama 4 tahun.7. Seorang yang bersikap progresif dan berfikiran terbuka, beliau sering kali menerima anugerah dari  badan-badan seni dan festival filem antarabangsa serta tempatan.  Antaranya Nippon Foundation Fellowship for Asian Public Intellectuals, The Japan Foundation Fellowship (Invitation Program 2001 – 2002 dan Festival Filem Malaysia.8. Menerima pendidikan akademik dari University of Leeds (UK), Kolej Melayu Kuala Kangsar dan St. John’s Institution, Mohd Naguib yang mempunyai latarbelakang akademik bidang perundangan, sosiologi dan perniagaan telah menyerlahkan kebolehan lain yang mengkagumkan.9. Justeru pelantikan beliau sebagai Ketua Pengarah Finas dilihat sebagai keputusan tepat oleh Dato' Seri Utama Dr Rais Yatim, Menteri Penerangan, Komunikasi dan Kebudayaan seiring dengan hasrat dan matlamat KPKK memartabatkan bidang penerbitan filem dan televisyen.Artikel disediakan oleh:UNIT KOMUNIKASI KORPORATKOMPLEKS STUDIO MERDEKAJALAN HULU KELANG68000 AMPANG SELANGOR


INFO SANA-SINI - SENTUHAN SEMULA 'BAJU BODO' SALOMA

"Allahyarham Saloma (ibu saudara) menjadi insiprasi saya dan dia sangat meminati fesyen dan salah satu busana pilihannya adalah baju bodo yang merupakan pakaian tradisional Bugis.

"Baju bodo ini menggunakan kain yang jarang selain bahagian hujung kain perlu dipegang si pemakai dan saya perlu mengubahnya ikut kesesuaian fesyen masa kini," kata Siti Haslinda Abdul Hamid, anak saudara kepada biduanita negara, Allahyarham Puan Sri Saloma.

Siti Haslinda berkata, bagi mempopularkan semula busana itu, dia ingin membuat rekaan berdasarkan ciri fesyen tersebut dengan sedikit pengubahsuaian agar sesuai dengan generasi masa kini.

Busana bercirikan baju bodo yang sering digayakan oleh Allahyarham Saloma bakal diberikan nafaz baru semula.

Untuk makluman, Siti Haslinda ialah anak seniwati legenda Allahyarham Mariam Ismail yang lebih dikenali Mariani, iaitu kakak Saloma atau nama sebenarnya Salmah.

Shasha berkata ketika ini dia perlu melalui beberapa peringkat pengubahsuaian agar ia mudah di pakai dan kemas sebelum boleh memasarkan di pasaran tempatan.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KAD KAHWIN HITAM PUTIH UMMI NAZEERA TARIK PERHATIAN

Hari bahagia semakin dekat iaitu lebih kurang sebulan lebih, pelakon Ummi Nazeera, 27, sudah mula mengedarkan kad undangan perkahwinannya kepada saudara mara dan rakan terdekatnya.

Ummi dan tunangnya, Dr. Mohd Izzar Anwari bakal disatukan sebagai pasangan suami isteri pada 3 Ogos depan.

Kad undangan itu juga menjadi perhatian peminat yang memuji reka bentuknya yang cukup istimewa dan eksklusif iaitu dari warna putih dan hitam, selain edisi berwarna emas serta corak bunga mawar dari rona sama.

Tambah menarik, kad itu turut memaparkan gambarnya bersama bakal suami yang diambil ketika majlis pertunangan mereka pada tahun lalu.

Ummi menerusi Instagram miliknya turut memuatnaik gambar kad undangan itu dan mengambil kesempatan menziarahi keluarga dan rakan-rakannya untuk mengedarkan jemputan hari bahagianya itu nanti.

Peminat pelakon drama itu turut mendoakan kebahagiaan Ummi dan bakal suaminya, selain berharap majlis yang bakal berlangsung itu nanti berjalan lancar.

Klik untuk gambar besar

Majlis pernikahan Ummi dan pasangannya bakal berlangsung secara tertutup dan hanya dihadiri oleh ahli keluarga terdekat sahaja.

Manakala kenduri disebelah pihak pengantin perempuan akan diadakan dua kali iaitu pada 5 Ogos dan 12 Ogos 2017.

Pada 11 Disember 2016, Ummi mengejutkan peminat apabila melangsungkan pertunangan dengan Dr Mohd Izzra pada sebuah majlis tertutup di kediaman keluarganya.

www.myartis.com / Sumber: mstar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SERING DIGANGGU MAKHLUK HALUS - FIEYA PILIH JALANI PERUBATAN ALTERNATIF

Selepas sering diganggu makhlus halus sejak menyertai pertandingan nyanyian bakat baharu Big Stage musim kedua, penyanyi Fieya Julia akan menjalani rawatan perubatan alternatif untuk merawat dirinya. Fieya atau nama sebenarnya, Nur Syafiyah Sejali, 19, berkata, kali pertama dia berdepan dengan makhlus halus tersebut adalah pada konsert pertama apabila entiti itu kelihatan mencangkung dan memerhatinya.

Menurutnya, sejak dari kejadian itu, dia mengalami masalah lemah semangat dan matanya mudah melihat makhluk-makhluk pelik: "Saya tidak pernah alami masalah ini sebelum ini. Saya pelik gangguan itu berlaku ketika saya menyertai pertandingan Big Stage musim kedua.

"Sebelum ini, saya sihat. Sekarang selepas tamat saingan di Big Stage, Alhamdulillah, saya semakin pulih. Cuma semangat saya lemah," katanya ketika ditemui selepas Konsert Akhir Big Stage musim kedua di Auditorium Majlis Bandaraya Shah Alam (MBSA).

Klik untuk gambar besar

Tambah Fieya, selain untuk memulihkan semangat, dia juga khuatir dengan pendapat orang di sekelilingnya yang mendakwa ganggung tersebut merupakan perbuatan sihir: "Saya tidak mahu menuduh. Oleh itu, saya mahu pergi mendapatkan rawatan dan kepastian".

Fieya yang popular menerusi lagu 'Perasaanku' merupakan runut bunyi drama Semua Salahku tersingkir pada peringkat separuh akhir Big Stage musim kedua. Fieya pernah diselamatkan daripada tersingkir menerusi imuniti oleh juri tetap Datuk Seri Siti Nurhaliza pada konsert minggu keempat.

www.myartis.com / Sumber & foto: Kosmo & Instagram Fieya Julia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANNIVERSARY KE-11 - BCL TABUR BUNGA MAWAR DI PUSARA ARWAH ASHRAF

"Selamat ulang tahun," demikianlah tulis penyanyi Indonesia, Bunga Citra Lestari atau BCL ringkas sebagai kapsyen di sebuah entri yang memaparkan dirinya menziarahi pusara arwah suaminya, pelakon Ashraf Muslim dan memenuhinya dengan kelopak mawar sempena ulang tahun perkahwinan yang ke 11.

Pemergian suami tercinta pada 18 Februari lalu akibat serangan jantung pastinya memberi kesan mendapat buat BCL. Sejak pemergiaan Allahyarham Ashraf, BCL sudah jarang memuat naik aktiviti atau foto terkininya.

Diruangan komen rata-rata netizen meluahkan rasa sayu melihat foto tersebut kerana tahun ini pasti berbeza buat Bunga. Netizen turut mengucapkan selamat ulang tahun dan sedekahkan Al-Fatihah kepada Allahyarham.

BCL mendirikan rumah tangga dengan Ashraf pada 2008 dan pasangan itu dikurniakan seorang cahaya mata lelaki Noah Aidan Sinclair kini berusia 10 tahun.

Klik untuk gambar besar

www.myartis.com / Sumber & foto: Astro Gempak,  Instagram Bunga Citra Lestari & Ashraf Sinclair

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - REBECCA NUR ISLAM LAHIRKAN BAYI PEREMPUAN

Gambar Rebecca Nur Islam yang baru-baru ini melahirkan bayi perempuan yang diberi nama Nor Anggun Raverra. Untuk info, bayi seberat 3.3kg itu lahir pada 2 November lalu di Hospital Gleneagles, Kuala Lumpur, secara pembedahan.

Tanniah..!


TIADA ETIKA KERJA, MASIH DIBAYAR RENDAH - AMMAR TITAN KECEWA DENGAN PRODUKSI

"Saya hanya terkilan dengan etika kerja yang tidak diamalkan. Sebagai pelakon saya perlukan perkara asas seperti skrip, peranan dan pelakon lain yang terlibat supaya boleh buat research bagi menjayakan watak tersebut. Jika tegur di tempat yang berbeza mungkin orang tak ambil peduli. Saya gunakan media sosial sebagai pendekatan betul mewakili semua orang dalam industri.

"Kita dah masuk tahun 2022 dan mahu bergerak ke arah yang lebih baik. Saya tak nak susahkan orang lain apabila masuk ke set penggambaran nanti dengan ilmu yang kosong," demikianlah ujar pelawak dan pelakon Ammar Titan yang meluahkan rasa kecewa dengan cara bekerja sebuah produksi dan menganggap pihak tersebut tidak mengamalkan etika kerja sehingga menyusahkan pelakon yang terlibat.

Ammar atau nama penuhnya Azizul Ammar Abu Hassan, 35, berkata, dia kesal apabila produksi berkenaan gagal menyediakan maklumat terperinci berkaitan penggambaran yang bakal dijalankan. Selain itu, Amar berkata, dia juga tidak setuju soal bayaran ditawarkan segelintir produksi yang dianggap tidak setimpal.

Dia berpendapat, seorang pelakon harus dinilai berdasarkan pengalaman dan bukan mengikut harga ketika awal kemunculannya. Dalam pada itu, Amar berharap teguran yang dibuat akan mewujudkan suasana kerja yang lebih harmoni pada masa akan datang. Tambahnya, dia sentiasa mengingatkan diri supaya terus menjaga etika yang baik ketika bekerja.

Klik untuk gambar besar

"Mereka masih expect untuk bayar dengan harga ketika saya bermula dahulu sekitar tahun 2011. Harga sayur di pasar pun sudah naik sekarang ini. Bayaran seorang pelakon itu harus dinilai mengikut pengalaman berada dalam industri. Industri kita kecil sahaja, pusing-pusing akan jumpa orang yang sama. Saya mahukan suasana yang harmoni dan seronok bekerja.

"Saya dididik oleh orang-orang yang berpengalaman dalam industri dan mereka sentiasa berpesan supaya menjaga etika kerja. Dengan begitu kita akan dapat lebih ruang untuk berkongsi bakat dan jayakan sesebuah karya. Syukur setakat ini cara kerja saya masih okey," katanya.

Dalam perkembangan lain, Ammar kini sedang sibuk menjalani penggambaran drama 'Pok Ya The Series' bersama pelakon senior Eman Manan dan bakal muncul dalam drama 4 Abdul 1 Mohd bermula 24 Januari ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERTUNANG - EWAL & ADIK RODY KRISTAL RANCANG KAHWIN AKHIR TAHUN

"Perasaan sangat bersyukur dan teruja rasa lain. Alhamduillah semua berjalan lancar. Sebab kita masuk ke fasa yang lebih matang untuk mengemudi satu nakhoda yang besar. Jadi ombak badai tu kena get ready la.

"InsyaAllah kalau betul caranya akan menjamin kebahagiaan di masa akan datang," kata penyanyi Ewal yang kini sudah selamat mengikat tali pertunangan dengan wanita pilihannya iaitu Nur Syuhada Baharuddin pada Jumaat, selepas empat bulan menjalin hubungan cinta.

Ewal atau nama sebenarnya Ikhwan Hafiz Ismail, 29, bersyukur apabila majlis yang dirancang berjalan dengan lancar mengikut prosedur operasi standard SOP yang ditetapkan. Majlis yang diadakan secara tertutup itu hanya dihadiri keluarga Ewal dan Nur Syuhada, 33, dengan SOP ketat.

Klik untuk gambar besar

Ujar Ewal, majlis dilangsungkan di rumah Rody Kristal iaitu abang kandung kepada Nur Syuhada di Balakong, Selangor. Tambah Ewal, mereka merancang untuk melangsungkan pernikahan hujung tahun ini jika diberikan rezeki awal.

"Untuk majlis betul-betul family sahaja yang datang tidak melebihi 10 orang. Hanya keluarga saya dan Adda (Nur Syuhada). Cadangan kahwin dalam tahun ni tapi tengok sekiranya tiada aral melintang jika ada rezeki.

"Kalau tak ada rezeki kita akan cari tarikh yang betul-betul sesuai sebab sekarang pun dalam keadaan pandemik ni kita tak boleh nak jangka. Sekarang banyak benda tak boleh buat. Lebih baik selesaikan semua benda wajib dulu lepas itu baru plan buat majlis," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAPRICE TERUJA ISTERI PAKAI TUDUNG: "DATING DENGAN GIRLFRIEND BARU"

"Hari ni kita dating dengan girlfriend baru. ❤🤲," itulah tulis penyanyi rap, Caprice yang baru-baru ini berkongsi rasa keterujaannya apabila isteri tercinta, Farra Inalis dilihat tampil memakai hijab dengan sempurna ketika mereka berdua keluar bersama.

Dalam video pendek yang dimuat naik di Instagram miliknya itu, Caprice ada meluahkan hasrat untuk melancarkan semula perniagaan berkonsepkan muslimah dan aplikasi Islamik miliknya jika Farra berterusan memakai tudung.

"Kalau baby (Farra) kekal dengan benda ni (berhijab), Insya-Allah esok juga abang order kain lancar semula bisnes pakaian muslimah kita. Lancar semula aplikasi-aplikasi islamik kita," katanya.

Menjengah ke ruangan komen, ramai peminat memuji keayuan Farra mengenakan hijab dan mendoakan agar wanita itu istiqomah dalam menutup aurat.

"Selang sehari buka pakai tudung pun takpa lah, niat nak belajar perlahan-lahan." - "Cantik Farra pakai tudung, kita doakan yang baik-baik saja ya!" komen beberapa netizen.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS IBU BAPA - ADIK PEREMPUAN AZZAM SHAM  PULA POSITIF COVID-19

Penyanyi Azzam Sham, 24, yang sebelum ini berdepan dugaan apabila datuknya meninggal dunia dan ibu bapa pula dijangkiti Covid-19 pada 31 Ogos lalu. Terkini, Azzam diuji lagi apabila perlu menguruskan adiknya, Siti Nurazwani, 17, yang baru disahkan positif virus berkenaan, hari ini.

Azzam dihubungi berkata dia yang ketika ini menjalani kuarantin kendiri bersama adik-beradiknya di rumah agak bimbang memikirkan keadaan Siti Nurazwani kerana masih belum divaksin tetapi dijangkiti Covid-19 pula.

"Sejak ibu bapa saya, Lop Hisham Piai, 53, dan Yusnita Yusop, 45, dimasukkan ke Pusat Kuarantin dan Rawatan Covid-19 Bersepadu (PKRC) di Taman Ekspo Pertanian Malaysia (MAEPS) pada Khamis lalu, memang saya yang urus dan jaga semua adik-adik.

"Kami berenam di rumah menjalani kuarantin dan tak sangka pula, hari ini Siti Nurazwani disahkan positif Covid-19. Jadi, saya kena uruskan dia segera ke pusat kuarantin atau hospital untuk rawatan lanjut.

Klik untuk gambar besar

"Ini kerana selain belum lagi divaksin, Siti Nurazwani juga ada sejarah penyakit kronik iaitu dia ada masalah tiroid. Sebagai abang sulung, saya akui sangat risaukan keadaan kesihatannya," katanya.

Ditanya mengenai jangkitan awal wabak itu dalam keluarganya, Azzam berkata bapanya adalah individu pertama yang kurang sihat dan bergejala. Katanya, selepas ujian calitan dibuat pada 31 Ogos lalu mendapati bapa positif dan juga ibu.

"Kami semua sebenarnya tidak tahu ayah dapat dari mana, tapi dia memang keluar bekerja setiap hari. Apapun, saya anggap ini ujian buat kami sekeluarga. Cuma, risaunya pada tiga adik saya yang kecil dan belum divaksin.

"Kini, saya berharap Siti Nurazwani kuat melawan jangkitan Covid-19 itu walaupun dia sudah mula tunjuk gejala seperti sakit tekak. Saya mohon pada semua doakan keluarga saya kembali sihat," katanya lagi.

Azzam berkata, ibu bapanya juga bagaimanapun sudah mendapatkan dua dos vaksin lengkap Covid-19. Apapun, katanya dia tetap risau kerana bapa ada menghidap darah tinggi dan kencing manis, manakala ibu pula mengalami masalah tiroid.

Menyentuh keadaan kesihatan ibu bapanya, Azzam berkata bapa yang dihubungi di pusat kuarantin ada memaklumkan sudah hilang deria rasa dan ibu tetap kuat berjuang melawan penyakit itu.

Sehubungan itu, Azzam bersama empat lagi adiknya iaitu Muhammad Azim Ramdan, 22, Intan Noraziean, 21, Muhammad Azryzham, 14 dan Nur Azreen Yusrina,10, yang negatif Covid-19 masih menjalani kuarantin kendiri di rumah.

Azzam berkata dia juga berterima kasih kepada ibu dan bapa saudaranya yang begitu prihatin dan banyak membantu mereka adik-beradik. Katanya, walaupun dia tidak bersedia menghadapi situasi ini, tetapi semangat diberikan saudara di sekeliling banyak membantunya lebih positif dan sabar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 VIDEO - 'PUTUS TERPAKSA' NYANYIAN SITI NORDIANA

Video latihan Siti Nordiana yang membawa lagu Putus Terpaksa nyanyian asal Ziana Zain serta lagu Awak Kat Mana nyanyian asal Taufik Batisah.

Nampaknya, Nana bersungguh-sungguh benar dalam latihannya itu.

Jom tonton!

Videonya selepas ini:

SILA KLIK:

VIDEO 1 (Nana - Putus Terpaksa)

VIDEO 2 (Nana - Awak Kat Mana)

VIDEO 3 (Nana - Putus Terpaksa)

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NETIZEN TEGUR 'TATU': "SEMUA TERJADI ATAS KEHENDAK DIA" - AZMA AIZAL

"My first tatoo. Ya Allah rasa hidup bila bertatu ni rupanya. Thanks Alif. Thanks Pasar Gelap," demikian tulis pelakon dan juga pengarah, Azma Aizal yang memuatnaik foto lukisan seperti tatu di bahagian kaki di akaun Instagramnya.

Foto tersebut menjadi perhatian ramai dan kepsyen yang disertakan menimbulkan rasa kurang senang dikalangan netizen.

Tidak dapat dipastikan sama ada ianya adalah tatu sebenar atau hanya lukisan semata-mata, namun di ruangan rata-rata netizen dilihat menyerang pelakon tersebut.

Seorang netizen turut bertanyakan soalan tentang tatu tersebut dan Isma dilihat membalas komen netizen itu dengan mengatakan bahawa apa yang terjadi adalah kehendak Tuhan.

Klik untuk gambar besar

Biarpun ramai yang mengecam, namun ada segelintir netizen mendoakan agar pelakon dan pengarah diberikan hidayah dan mengatakan mereka sudah pun menjalankan tanggungjawab dengan memberikan teguran serta nasihat.

Dahulu Azma atau lebih dikenali sebagai Isma Yusoof adalah antara nama yang tidak asing dalam dunia hiburan tanah air dan sering muncul di kaca TV dalam drama.

Kali terakhir kita mendengar cerita tentang Azma apabila dia terpalit dengan kontroversi panas insiden memukul pelakon Ika Nabella. Dalam pada itu Azma mendedahkan dia sebenarnya menghidap penyakit Bipolar Disorder.

www.myartis.com / Sumber & foto: Rotikaya & Oh Bulan, Instagram Azma Yusoff

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MOHON PADAM 'BIGO' - FATHIA TAK MAHU GENERASINYA TONTON

"Saya mohon kepada sesiapa yang ada memuatnaik video live Bigo itu, saya minta untuk padam rakaman tersebut.

"Saya sedar kesilapan lalu dan tak mahu lagi video itu terus berada di laman sosial terutamanya di YouTube. Saya tak mahu generasi saya akan datang menonton video tersebut.

"Kesilapan itu telah menjadi ikhtibar untuk saya dan merupakan pengajaran yang sangat berguna," kata pelakon Fathia Latiff, 30, yang meminta agar pihak yang pernah memuatnaik video tariannya di Bigo dipadamkan selepas kesal di atas kesilapan lalu.

Menurut Fathia, dia mengakui kesilapannya itu dan ia merupakan pengajaran besar buat dirinya. Maka dari itu, dia nekad mahu berubah.

Ujarnya, dia tidak mahu terus dibayangi kisah lalu dan mahu berubah menjadi seorang individu yang lebih baik selepas ini.

Klik untuk gambar besar

"Saya kena teruskan kehidupan dan tak nak fikir lagi fasal kontroversi lama. Kalau fikir benda tu ia hanya akan membuatkan saya semakin ke belakang.

"Apa yang saya nampak, kesilapan dulu membuatkan saya jadi lebih baik dan merupakan satu anjakan dalam hidup supaya saya tak mengulanginya lagi," tuturnya.

Dalam perkembangan lain, Fathia bakal muncul dengan single baru dan dikhabarkan bakal memulakan pengambaran drama tidak lama lagi.

Sebelum ini nama Fathia hangat dalam kalangan netizen apabila pernah dikaitkan dengan beberapa kontroversi di laman sosial.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SHIHA TERKEJUT TONTONAN 'AEWO' MENURUN: "MUNGKIN ADA PIHAK KURANG SENANG..."

"Saya sendiri tak tahu kenapa perkara ini berlaku, kerana saya tidak pernah mengalaminya sepanjang bergelar penyanyi, inilah kali pertama. Apa yang boleh saya katakan, mungkin ada pihak yang rasa kurang senang dengan video muzik 'AEWO', tetapi ia satu kemungkinan sahaja, saya sendiri pun tak pasti.

"Apapun, meskipun kejadian ini mengejutkan, saya tak akan patah semangat untuk tampil berbeza dan hasilkan video muzik yang berkualiti walau apa pun yang terjadi," demikian kata penyanyi Shiha Zikir yang mendedahkan jumlah tontonan video muzik lagu terbarunya, 'AEWO' di YouTube telah mengalami penurunan secara tiba-tiba.

Menurut sebuah perkongsian di akaun Instagram miliknya, Shiha mengatakan jumlah tontonan video muzik tersebut menurun daripada hampir 400,000 kepada 280,000 sahaja pada semalam. Ekoran itu, Shiha telah dihubungi untuk mendapatkan sedikit komen.

Klik untuk gambar besar

Menurut Shiha, dia sendiri tidak pasti mengenai punca kejadian itu kerana tidak pernah mengalaminya sebelum ini. Tambah Shiha, meskipun terkejut dengan kejadian yang menimpa, dia tidak akan berputus asa untuk terus melakukan yang terbaik dalam industri hiburan.

Baru-baru ini, video muzik 'AEWO' mencuri perhatian apabila ada sesetengah pihak mendakwa ia mengandungi unsur bertentangan Islam atau Iluminati. Walaubagaimanapun, Shiha telah tampil memberi penjelasan tentang mesej sebenar yang disampaikan dalam video muzik tersebut.

www.myartis.com / Sumber & foto: Astro Gempak & Instagram Shiha ZIkir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAKON HANIS KAMAL BAKAR LAPOR POLIS SELEPAS DITUDUH BEKAS KEKASIH IRA KAZAR

"Saya mula mendapat tahu selepas beberapa pengikut menyebut nama Ira Kazar ketika saya sedang bersiaran langsung di TikTok. Ada juga yang meninggalkan komen seperti 'Woi ex Ira'.

"Pada waktu itu saya jadi terpinga-pinga. Tapi, saya anggap sahaja ia gambar lama sehingga adik ipar saya berkongsi akaun yang berkongsi video tersebut dengan kapsyen tertulis #HanyaMerekaYangTahu.

"Hal ini amat membimbangkan kerana secara tiba-tiba saya terlibat dengan Ira. Ya, saya baik dengan Uncle Kazar dan kenal Ira sejak kecil. Dan dalam masa sama saya juga baik dengan Puteri Sarah.

"Jadi, saya tidak mahu rosakkan hubungan dengan kedua belah pihak," demikian tutur pelakon Hanis Kamal Bakar apabila terpalit dengan isu Ira Kazar gara-gara tular video dirinya bersama anak kepada pelakon Kazar Saisi dan dituduh pernah bercinta dengan wanita berkenaan.

Klik untuk gambar besar

Sejak bulan lalu nama Ira Kazar menjadi bualan ramai apabila didakwa menjadi orang ketiga menggangu rumah tangga pasangan Syamsul Yusof dan Puteri Sarah Liyana.

Menerusi satu kenyataan, Hanis berkata tuduhan tersebut membuatkan dia kesal apatah lagi mengenali dan menjaga hubungan baik dengan Ira dan bapanya Kazar selain pelakon, Puteri Sarah Liyana.

Dalam pada itu, kata pelakon itu lagi dia sudah pun tampil membuat laporan polis kerana fitnah tersebut boleh menjatuhkan kerjaya serta mengganggu perniagaannya.

"Sebab boleh datangkan fitnah, jatuhkan career, rosakkan hubungan saya dengan kedua belah pihak dan juga mengganggu hubungan bisnes saya. Founder produk pun ada tanya saya tentang hal ini. Lagipun, zaman sekarang netizen ni kadang-kadang bila salah faham tak selidik betul-betul, mereka terus kecam," katanya.

Tambah Hanis lagi, jika video tersebut tidak dipadam oleh pengguna TikTok tersebut, dia akan merujuk kepada Suruhanjaya Komunikasi dan Multimedia Malaysia (SKMM).

"Jika pengguna TikTok itu tidak  juga padam video berkenaan, saya boleh merujuk terus kepada SKMM untuk tindakan lanjut. Menurut pegawai polis, saya boleh minta SKMM untuk padam video tanpa memberitahu tuan empunya akaun," ujarnya.

  ________ IKLAN ________ JUALAN HEBAT SHOPEE BERTERUSAN, JOM SHOPPING SEKARANG... Ayuh dapatkan pelbagai tawaran hebat di Shopee. Malah lebih banyak hadiah dan voucher ditawarkan untuk anda.Selain itu, pelbagai barangan berharga turut ditawarkan dengan potongan harga terendah. Siapa cepat dia dapat..!! Semuanya dihujung jari anda. Ada juga cabutan bertuah sebuah motor Vespa baru dan kepingan emas padu.Untuk info, pelanggan baru juga akan mendapat voucher  pembelian barangan pertama secara percuma...Jangan lepaskan peluang untuk bawa pulang pelbagai hadiah istimewa. Malah pelanggan baru juga akan mendapat 'welcome gift' tanpa sebarang bayaran. BERTINDAK SEKARANG! LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - SEKITAR ANUGERAH AIFFA 2013

Gambar-gambar sempena anugerah Aiffa di Kuching, Sarawak pada 28 hingga 30 March lalu. Antara karya yang memenangi anugerah tersebut ialah 'Songlap' dan 'Istanbul Aku Datang' dalam kategori Filem Terbaik, Shaheizy Sam untuk Pelakon Lelaki Terbaik dan anugerah Lakon Layar Terbaik 'Bunohan'.

Untuk info, AIFFA yang diadakan buat julung kalinya adalah bagi memartabatkan industri perfileman Asia Tenggara. ia merupakan kolaborasi dan kerjasama di antara Kementerian Pelancongan Sarawak, Kementerian Penerangan, Komunikasi & Kebudayaan Malaysia, Kementerian Luar Negeri Malaysia serta Perbadanan Kemajuan Filem Nasional Malaysia (FINAS) dalam memartabatkan industri perfileman Malaysia di mata dunia

Klik untuk imej besar...


DOA SITI NURHALIZA BUAT SITI SARAH

"Yaa Allah, ampunilah, rahmatilah, bebaskanlah dan lepaskanlah dia. Dan muliakanlah tempat tinggalnya, luaskanlah dia. Dan muliakanlah tempat tinggalnya, luaskanlah jalan masuknya, cucilah dia dengan air yang jernih lagi sejuk.

"Dan bersihkanlah dia dari segala kesalahan bagaikan baju putih yang bersih dari kotoran, dan gantilah rumahnya dengan rumah yang lebih baik daripada yang ditinggalkannya.

"Masukkanlah dia ke dalam surga, dan lindungilah dari siksanya kubur serta fitnah nya, dan dari siksa api neraka. Aamiin ya rabb..," tulis penyanyi Datuk Seri Siti Nurhaliza buat arwah Siti Sarah Raissuddin yang meninggal dunia pagi tadi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"IM BACK... 4 BULAN BERJAUHAN, SAYA BUANG EGO & KEMBALI KE KELUARGA" - ALIFF SYUKRI

"Im back. Rindu sgt nak peluk anak sy raudah ni. Lama saya menyepi.... bukan merajuk... cuma muhasabah diri utk menjadi manusia yg soleh, menghargai, matang, dan apa yang saya perlukan dalam hidup. Empat bulan berjauhan dr anak di sisi, kosong sebenarnya hidup saya dan.. saya buang ego dan kembali ke pangkuan keluarga," demikianlah tulis pengasas kosmetik, Datuk Seri Aliff Syukri.

Aliff menerusi laman Instagram miliknya mendedahkan dia kini seolah-olah sudah pun kembali bersama keluarga tersayang selepas kira-kira empat bulan berjauhan. Menyifatkan apa yang berlaku sebagai tempoh buat dirinya untuk bermuhasabah menjadi individu yang lebih baik, penyanyi Cuba Bahagia ini juga akui buang ego demi keluarga.

Ahli perniagaan ini pada masa sama turut memaklumkan, perkara yang berlaku bukanlah gimik atau pun demi publisiti: "Apa yg berlaku bukan gimik utk meraih publisiti tapi saya seperti orang biasa yang ada pasang surut dalam rumahtangga.

"Jujurnya bukan satu benda yang senang untuk saya lalui tetapi syukur alhamdulillah keluarga Allah keutamaan saya dan saya ingin menjadi seorang Alif Syukri yang baru yang lebih matang dan menghargai semua orang terutamanya isteri sy, family saya mak saya keluarga saya, sedar keluarga adalah segalanya dan ramadhan ni memberi erti yg besar pada saya. Doakan saya dan keluarga dapat bahgia semula. Im back #uhuhabangkosmetik doakan kami berkekalan," ujarnya.

Klik untuk gambar besar

Terdahulu, kecoh apabila surat tuntutan cerai dipercayai milik pasangan berkenaan mulai diperkatakan netizen. Aliff bagaimanapun menerusi Media Hiburan sebelum ini mengakui dia masih menyifatkan rumah tangganya bahagia sementara isu yang diperkatakan itu (surat tunturan cerai) adalah bukan daripadanya.

Sekadar info, Aliff dan isteri, Datin Seri Nur Shahida mendirikan rumah tangga sekitar tahun 2007 dan pasangan itu dikurniakan lima cahaya mata iaitu Ammar Ahyan, Qadejah El Zahra, Ibraheem, Yusof Al Qardawy dan Raudhah Arshiyah. Mereka turut menjaga seorang anak angkat perempuan, Ameena.

Sementara itu menerusi ruangan komen, para peminat menyatakan rasa syukur dan pada masa sama turut mendoakan kebahagiaan pasangan usahawan berkenaan.

www.myartis.com / Sumber & foto: Media Hiburan & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


40 GAMBAR - RAGAM ANAK-ANAK ABBY ABADI KETIKA BERCUTI DI INDONESIA

Baru-baru ini, Abby Abadi dengan suaminya, Jai Ezzany telah membawa anak-anak bercuti ke Jakarta, Indonesia.

"Terbeli tiket tanpa sengaja. Tahun lepas beli tiket ni sebab anak3 tak pernah merasa dapat berjalan jauh (kecuali ke Umrah akhir tahun 2014) jadi Mamanya usahakanlah. Terlupa nak fikir pasal sekolah ke apa, huhu... Apapun, TQ Abah Jai Ezzany. Sebab Abah adalah, senang sikit nak bawak berjalan-jalan 3 orang ni. Dah besar baru merasa berjalan jauh. Tak la jauh manapun, hehe..

"Alhamdullillah. Syukur dapat berjalan ke Negara Orang. Bawa anak3 lagi kan.... Berjalan tetap kena berjalan sebab kesian kat anak3. Niat nak anak3 ada pengalaman & kenal lebih lagi bumi milik ALLAH ni. Yang pasti, mereka tahu semua ALLAH yang punya. Malas solat, takyah makan sedap Mama kata hehe..

Seharian berjalan hari ni... berejam-rejam pulak menghabiskan masa dalam kereta sewa kerana 'macet' di sana sini di Jakarta ni, malam baru berkesempatan mengaji. Semalam dapat juga sikit, malam ni lebih lagi.... Alhamdullillah. Anak3 mudah bila disuruh mengaji. Mula-mula baca sama-sama, pastu Abang ajar Baby, pastu Abang ajar Dania.. pastu bergaduh. Pastu ok balik. Kurang lebih dekat 10 muka surat juga sbb Mama disitu juga, hehe...," ujar Abby di laman IGnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


SIAPA KATA SAYA FAIL CERAI? - ERMA FATIMA

Gara-gara sebuah laporan akhbar mingguan yang mendakwa Erma Fatima bakal memfailkan cerai terhadap suaminya iaitu Badaruddin Azmi, Erma akhirnya tampil menjelaskan bahawa ia tidak benar sama sekali dan menyifatkan dakwaan itu sebagai karut.

Artikel terdahulu:

GAMBAR AIDA ABDUL - MADU ERMA FATIMA
LAGI GAMBAR ISTERI BARU BADE HAJI AZMI

"Fail cerai? Siapa yang kata? Saya sendiri tidak tahu menahu mengenai perkara ini macam mana pula orang lain lebih tahu?

Bade dan Aida - Klik untuk imej besar

"Saya belum baca gosip berkenaan tetapi apa yang ditulis itu tidak benar," ujar erma dipetik sebagai berkata kepada media semalam.

Apa yang memelikkan Erma, akhbar tersebut turut melaporkan bahawa dia sedang mencari peguam untuk menguruskan permohonan perceraiannya itu.

"Saya juga tidak mengetahui siapakah dalang disebalik penyebaran gosip tersebut.

"Saya tidak mahu komen panjang mengenai perkara ini dan biarlah apa orang hendak kata," jelasnya yang enggan melayan gosip berkenaan.

Bade & Aida (tengah) di hari perkahwinan mereka

Difahamkan melalui laporan tersebut, teman rapatnya yang mendedahkan rahsia itu dengan mendakwa tindakan Erma berikutan tekanan hidup bermadu dengan Aida Abdullah yang dikahwini Bade pada Mac lalu, selain wanita berkenaan kini hamil.

Untuk rekod, Erma dan Bade telah berkahwin pada 30 November 1990 (selama 24 tahun) dan mempunyai lima orang anak angkat iaitu Syamil Ikhwan, 21, Ahmad Arir, 19, Ahmad Aifin, 17, Citra, 12 dan Nurain kini berusia lapan tahun.

Ketiadaan anak sendiri didakwa menjadi punca Bade berkahwin lagi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


'MAGICAL LOVE NIGHT' TASHA & SUAMI - RAMA-RAMA TERBESAR TARIK PERHATIAN

Baru-baru ini, pelakon Tasha Shilla dan suaminya, Muhammad Atiq Idris telah mengadakan majlis resepsi dengan memilih konsep 'Magical Love Night' iaitu seperti berada di dalam sebuah taman yang cantik memberikan suasana begitu romantik.

Majlis resepsi Tasha dan pasangannya yang berlangsung di Bayswater, Kuala Lumpur City Centre (KLCC) pada malam, Ahad telah mencuri perhatian netizen apabila dikejutkan dengan kemunculan beberapa ekor rama-rama terbesar di dunia iaitu Atlas Moth.

Menurut Tasha, kehadiran rama-rama itu sebagai simbolik cinta sejati dia dan suaminya Muhammad Atiq Idris. Tasha, 33, mengucapkan terima kasih kepada pihak Taman Rama-Rama & Reptillia Melaka yang membawa rama-rama tersebut di majlis bahagianya.

"Butterfly Atlas Moth lambang cinta sejati. Atlas Moth adalah kupu-kupu yang terbesar di dunia. Atlas Moth lambang cinta sejati, hanya satu kali bercinta. Cinta hanya untuk yang satu. #AtiqxTasha #TashaxAtiq. Penghargaan terbesar diberikan kepada Taman Rama-Rama dan Reptilia Melaka," kata Tasha.

Klik untuk gambar besar

Tasha berkongsi perkara itu di Instagram dengan memuat naik beberapa foto memperlihatkan rama-rama itu berada di tangannya. Pada majlis itu, Tasha menggayakan dua busana daripada pereka fesyen terkenal iaitu Rizman Ruzaini dan Hatta Dolmat.

Penyanyi Hafiz Suip turut menyerikan majlis itu dengan menyanyikan beberapa buah lagu popularnya manakala pelakon Fahrin Ahmad sebagai pengacara majlis. Tasha sah bergelar isteri kepada Atiq atau Muhammad Atiq Idris, 33, dalam satu majlis sederhana yang diadakan di Masjid Wilayah Kuala Lumpur pada 28 Februari lalu.

Menurut Tasha, dia bersetuju menerima lamaran Atiq kerana berasakan jejaka itu adalah cinta sejati yang dicari selama ini. Pelakon drama 'Kamar Kamariah' ini merancang untuk menetap di Singapura bersama suaminya yang bekerja dalam bidang kewangan di sana.

www.myartis.com / Sumber & foto: mStar, Instagram Tasha Shilla & Atiq Idris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIAT BERTUDUNG DI BULAN RAMADAN DIPERSOAL - IFA RAZIAH AKUI MASIH JAHIL

"Kalau kita sedar diri kita jahil, jadi bulan ini untuk kita ambil kesempatan untuk mengumpul banyak pahala. Mungkin bulan sebelum ini, bulan lain very the jahil, very the buka-buka, jadi bulan ini memang untuk saya menutup aurat. Orang selalu cakap, dah elok berjubah, berhijab... tiba-tiba dah habis raya habis syawal buka balik.

"Benda ini tak boleh janji dengan manusia, ini antara saya dengan Allah," ujar penyanyi dangdut, pelakon dan personaliti TV iaitu Ifa Raziah mengakui dirinya masih jahil dan tidak sempurna, malah tidak kisah jika ada orang di luar sana yang mempersoalkan niat sucinya untuk berhijab di bulan Ramadan.

Tahun ketiga bertudung pada bulan Ramadan, Ifa memberitahu dia sememangnya tidak mahu ketinggalan dan mengambil kesempatan untuk merebut pahala berganda di bulan mulia ini. Biarpun niatnya itu dipersoalkan segelintir pihak, namun Ifa berkata, apa juga ibadah yang dilakukan adalah urusan dia dengan Allah.

Tambah Ifa atau nama sebenarnya Saripah Raziah Mustapha, 45, dia tidak mahu bersifat hipokrit dalam isu membabitkan agama dan hanya menjadi diri sendiri. Katanya lagi, banyak komitmen berkaitan kerja seni yang masih menjadi kekangannya untuk terus berimej muslimah.

Klik untuk gambar besar

"Saya tak nak plastik, propa cakap kat orang yang saya sudah baik, saya sudah solat dan pasti masuk Syurga. Rezeki yang saya dapat sekarang ini semua datang daripada Allah, semua daripada izin-Nya," katanya.

Untuk makluman, Ifa sebelum ini memang bertudung pada setiap hari Jumaat setiap minggu berkata enggan bersikap hipokrit dalam isu membabitkan agama kerana beranggapan itu urusan dirinya dengan Allah S.W.T.

Ujarnya lagi, komitmen kerja turut menjadi sebab dan kekangan buat dirinya untuk tampil berimej muslimah sepenuhnya. Akhir bicara, Ifa menzahirkan perasaan syukur kerana masih dikurniakan rezeki yang melimpah ruah dan turut memohon doa daripada orang ramai serta peminat agar dirinya dapat menjadi lebih baik dan berhijrah ke arah kebaikan.

www.myartis.com / Sumber & foto: mStar & Instagram Ifa Raziah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEJARAH HIBURAN MALAYSIA - SUDIRMAN HJ ARSHAD

PENGHIBUR TERBAIK ASIA

Sudirman Haji Arshad merupakan penyanyi pertama Malaysia memenangi anugerah Penghibur Terbaik Asia dalam pertandingan Anugerah Muzik Popular Asia pertama yang berlangsung di Dewan Royal Albert, London pada 19 Mac 1989.

Sudirman telah mengalahkan lapan orang peserta dari negara-negara Asia termasuk Hong Kong, Taiwan, Jepun, Korea Selatan, Thailand, Filipina, China dan Singapura. Dalam pertandingan tersebut beliau telah menyanyikan 2 buah lagu Inggeris ‘A Thousand Million Smiles’ dan ‘Send In The Clown’ dengan menggayakan aksi lucu ala Charlie Chaplin yang cukup mempesonakan yang membolehkan beliau mengalahkan wakil-wakil negara lain yang lebih hebat popularitinya.

Kejayaan beliau telah diraikan oleh seluruh rakyat Malaysia dan turut mendapat liputan meluas dari berbagai media di negara ini.

Kejayaannya dalam mengharumkan nama negara di peringkat antarabangsa seharusnya diberi sanjungan yang berterusan meskipun pada saat ini beliau telah tiada lagi untuk terus mewarnai dunia seni suara tanah air dengan pencapaian-pencapaian gemilangnya.


25 GAMBAR - AKSI EJA & KELUARGA KETIKA  BERCUTI DI LONDON

Gambar-gambar sekitar percutian Eja atau nama sebenarnya Siti Shahrizah Saifuddin bersama keluarganya di London, England.

Menerusi gambar yang dimuatnaik oleh Eja di laman Instagramnya, mereka semua menikmati percutian ketika disana. Pastinya, yang paling gembira ialah anak Eja iaitu Nur Eishal.

Jom lihat!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ATAS PERMINTAAN ANAK - RAF & MAWAR AKAN NAIK PELAMIN LAGI

Sebagai memenuhi permintaan anak-anaknya, suami kepada pelakon Mawar Rashid iaitu Raf Yaakob mahu mengikut jejak abangnya iaitu penyanyi Datuk fazley Yaakob untuk naik pelamin lagi.

Raf, 33, berkata pemintaan Chanela, 3, dan anak sulungnya Raden Ahmad Rayyan, 7, itu disebabkan mereka tidak menyaksikan majlis perkahwinan antara dia dan Mawar pada tahun lalu.

Menurut Raf atau nama sebenarnya Raden Ahmad Faizal Yaakob ini, antara permintaan anaknya ialah lokasi majlis yang akan diadakan itu perlu mempunyai kolam renang untuk bermandi-manda.

"Chanela mahu saya dan Mawar berkahwin (sanding) lagi. Jadi dia dan Rayyan boleh menghadiri majlis itu. Sebab mereka tidak dapat hadir #MawaRafReception tahun lalu.

Klik untuk gambar besar

"Dalam pemikiran dia, sudah semestinya lokasi itu perlu ada kolam renang dan dia mahu terjun," kata Raf menerusi laman Instagram miliknya.

Untuk makluman, Chanela dan Raden ialah anak Raf menerusi perkahwinan pertamanya sebelum mengahwini Mawar.

Raf turut memuatnaik video perbualan mereka di dalam kereta menerusi laman sosialnya dan rata-rata pengikut terhibur dengan gelagat kanak-kanak itu.

Dalam pada itu, Raf akan menunaikan pemintaan anaknya selepas Mawar melahirkan bayi sulung mereka yang dijangka bersalin pada Mac tahun hadapan.

Kemungkinan pasangan itu akan mengadakan majlis tersebut pada sambutan ulang tahun perkahwinan mereka yang ke-10 iaitu pada 2027.

"Saya kata boleh, selepas mummy Rose melahirkan adik awak (mungkin ulang tahun perkahwinan yang ke 10)," ujarnya.

Raf berkahwin dengan Mawar atau nama penuhnya Wan Mawar Shaputri Wan Abdul Rashid, 23, pada 9 November tahun lalu.

Pada Selasa lalu, abang kepada Raf melangsungkan persandingan kali kedua bersama isteri Datin Azrene Soraya Abdul Aziz selepas 13 tahun mendirikan rumah tangga sebagai memenuhi hajat arwah ayah.

ATAU KLIK DISINI UNTUK TONTON VIDEO

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK NAK BEDAH... TAHU TAK CARA BUANG CYST TANPA OPERATE" - MAWAR RASHID

Pelakon Mawar Rashid telah memuatnaik foto dirinya berada di sebuah hospital dan bertanya ada sesiapa yang pernah mempunyai pengalaman berdepan dengan Cyst.

Malah pelakon drama 'TQ Captain' itu turut bertanya andai ada cara yang boleh membuang Cyst tanpa perlu melakukan pembedahan.

"Sesape pernah ada cysts, boleh tak crite pengalaman you all. Doctor ckp cyst ni takde ubat. Tp Mawar tak nak bedahhhhhh untuk buang cyst Mawar.

"Sesape tahu tak cara yg berhasil nk buang cyst tanpa operate? Help meeee. Btw ni gambar lama," kata Mawar sambil memaklumkan foto yang dirakam adalah gambar lama.

Klik untuk gambar besar

Melihat pada ruangan komen, ada peminat yang memberikan respon seterusnya berkongsi pengalaman berdepan dengan masalah berkenaan.

Sekadar info, Cyst adalah bengkak yang kerap berlaku pada ovari di kalangan wanita di usia reproduktif. Ia mengandungi cecair atau separuh cecair.

Kabanyakan Cyst adalah disebabkan proses fisiologi kesuburan dan bukan sejenis penyakit.

Bagaimanapun, andai ia tidak pecah atau terus membesar situasi tersebut boleh mendatangkan masalah.

www.myartis.com / Sumber & foto: Media Hiburan & Instagram Mawar Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BABY MEGAT, ALHAMDULILLAH SIHAT" - ELLY MAZLEIN HAMIL 6 BULAN BAKAL BUAT UJIAN MRI

"Untuk kesayangan semua, kakak Lina (Elly) sihat, cuma Kak Lina ada masalah bahagian belakang. Alhamdulillah sekarang sudah boleh gerakkan badan. Sekejap lagi buat MRI. Tadi 'check' Baby Megat, Alhamdulilah baby sihat (6 bulan)," demikian tulis penyanyi dan pelakon, Elly Mazlein yang kini sarat hamil enam bulan.

Menerusi hantaran terkini yang dimuat naik di laman Instagram petang Ahad, Elly atau lebih mesra disapa Kak Lina Pom Pom itu kini menerima rawatan di sebuah pusat perubatan swasta, di sini untuk menjalani ujian magnetic resonance imaging (MRI) bagi mengetahui dengan lebih jelas perihal status kesihatannya ketika ini.

Penyanyi 'Bungaku Bakawali' ini turut memaklumkan dia mempunyai masalah pada bahagian belakang. Bagaimanapun, keadaan bayi yang dikandung berada dalam keadaan baik.

Klik untuk gambar besar

Dalam hantaran yang sama, Elly juga meminta orang ramai agar mendoakan kesembuhan buat rakan penyanyi, Siti Sarah yang kini sedang berjuang melawan Covid-19. Majlis bacaan Yaasin dan doa buat isteri kepada pelawak Shuib Sepahtu itu bakal dilakukan secara virtual jam 9.00 malam ini.

"Malan ini ada bacaan Yaasin dan doa buat Sarah dan semua yang terkesan akibat Covid-19 melalui Zoom Meeting, sama-sama berdoa ya kesayangan.

"Sarah, Jan (Elly) doa dari hospital ya, tak dapat nak sertai. Jan sentiasa ingat Tasya (panggilan buat Sarah), love you Tasya. Teruskan dia buat Sara ya, terima kasih semua," katanya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHAHIDA: "AGAMA MANA DOAKAN ANAK ORANG MACAM TU"

Menerusi laman Instagram, isteri kepada usahawan kosmetik terkenal, Datuk Seri Aliff Syukri iaitu Datin Seri Shahida Rashid telah meluahkan rasa kesal terhadap individu yang gemar menghantar mesej peribadi berbaur negatif terutama mengenai anak-anaknya di Instagram.

Kenyataan yang dimuatnaik oleh Shahida adalah sebagai amaran kepada sesetengah pihak supaya berhenti melibatkan diri serta anaknya sekiranya marah akan tindakan orang sekelilingnya.

"Hei netizen2 yg x ada akhlak dan adab....yg korang dm2 komen2 negatif dekat page saya ni kenapa?..... sila komen di page yg betul... lepas tu nak libatkan anak aku......," tulisnya

Tambah Shahida, dia sudah malas untuk berbudi bahasa lagi kerana komen yang sering diterimanya adalah biadap malah, langsung tiada kaitan dengan dirinya.

Klik untuk gambar besar

Dalam masa sama, Shahida juga turut meminta para netizen untuk berhenti mendoakan perkara yang tidak elok kepada anaknya kerana tiada agama di dunia ini yang berkehendakkan sedemikian.

"Aku mmg dah malas nak berbudi bahasa dekat sini sbb korang pun tulis ayat yg kurang ajar benda yg x ada kaitan dgn aku...

"Minta tolong jgn org lain punya pasal orang lain yg kena....lepas tu nak doakn anak aku jadi cmm si polan dan si polan..... agama mana kau belajar doakan anak org mcm tu..," katanya.

Kami harap agar perkara seperti ini tidak berlaku lagi pada masa akan datang kerana tiada ibu di dunia ini yang sanggup melihat anak-anak mereka dicaci maki oleh kerana kesilapan yang dilakukan oleh orang lain.

www.myartis.com / Sumber: Instagram Shahida

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SITI SALEHA TERIMA BERITA DUKA DATUK DI UK MENINGGAL DUNIA MASA LAFAZ CERAI

"Saya hanyalah manusia biasa... Perceraian bukanlah sesuatu yang mudah untuk saya hadapi. Saya tetap sedih walaupun memfailkan perceraian itu. Kebetulan pagi semalam, saya mendapat perkhabaran datuk yang menetap di United Kingdom (UK) meninggal dunia akibat serangan jantung.

"Kemudian bekas suami pula lafazkan talak. Bermakna ada dua berita duka yang saya terima, semalam. Walaupun sedih kerana pengakhiran perkahwinan kami tidak seperti yang diharapkan, saya reda dan anggap tiada jodoh antara kami," demikian luahan pelakon Siti Saleha.

Pelakon drama bersiri '7 Hari Mencintaiku' itu sah bercerai talak satu dengan suaminya, Ahmad Lutfi Azhar dalam prosiding di Mahkamah Rendah Syariah Klang, Selangor, semalam.

Klik untuk gambar besar

Berkongsi perasaan ketika ini, pemenang trofi Pelakon TV Wanita Popular, Anugerah Bintang Popular BH (ABPBH) Ke-34 ini mengaku sebagai manusia biasa, bukan mudah untuknya menerima hakikat keruntuhan rumah tangga. Biarpun bukan lagi suami isteri, Saleha berkata, tidak bermakna mereka perlu bermusuhan.

"Walaupun sudah tidak lagi hidup bersama, kami masih boleh berkawan baik. Saya tetap ada untuknya pada bila-bila masa jika diperlukan. Tidak perlu hendak dendam. Lagipun, kami bercerai cara baik... Doakan saja yang baik-baik untuk kami," pintanya.

Ditanya apakah dia sudah bersedia dengan gelaran janda yang mungkin memberi persepsi negatif, Saleha enggan ambil peduli dengan kata-kata nakal itu.

"Saya tahu ada segelintir orang memiliki mentaliti seperti itu. Saya tak ambil kisah apa orang nak kata. Bagi saya, tiada yang buruk dengan gelaran janda. Apa yang penting, hidup kita bahagia. Tidak perlu hendak rasa takut dengan status janda hingga terpaksa berpura-pura bahagia," tegas kakak kepada penyanyi Sam Bunkface ini.

Diusik soalan apakah reaksi dirinya jika ada lelaki yang mahu menagih kasih selepas kembali solo, pelakon berdarah kacukan Melayu-Inggeris itu berkata, soal jodoh bukan lagi agenda utamanya sekarang.

"Apabila baca komen pengikut di media sosial, ramai yang hendak ajak saya bercinta. Tetapi mereka gunakan nama Mia iaitu watak saya dalam drama bersiri '7 Hari Mencintaiku'. Lucu apabila mereka cuba 'cucuk jarum'. Buat masa ini, saya tidak fikir langsung soal berpacaran. Fokus saya adalah hanya untuk bekerja," katanya yang sibuk di lokasi penggambaran musim ketiga drama '7 Hari Mencintaiku'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GV3 - AIR MATA IRINGI KEMENANGAN AZHARINA

Bukan hanya penonton sahaja yang tersentuh hati apabila mendengar lagu ' Mama Aku Ingin Pulang' yang didendangkan oleh Azharina, malah juri pertandingan akhir program Gegar Vaganza musim ketiga (GV3), iaitu Hetty Koes Endang juga turut mengalirkan air mata.

Begitulah episod kemenangan Azharina dalam konsert akhir tersebut yang diadakan secara langsung di Auditorium Majlis Bandaraya Shah Alam malam tadi. Dia berjaya membawa pulang wang tunai sebanyak RM100,000, sebidang tanah lot banglo, rantai mutiara, melancung dan trofi.

Sementara Siti Sarah pula berjaya meraih naib juara dan menerima wang tunai sebanyak RM50,000. Siti Sarah juga memenangi anugerah Persembahan Terbaik Pilihan Penonton yang juga menerima wang tunai RM5,000.

Tempat ketiga dimenangi oleh Zarul (RM30,000), keempat Ameng (RM15,000), kelima Intan Sarafina (RM10,000) dan Gmie Screen keenam (RM5,000).

Untuk info,Azharina adalah juara ketiga selepas Ayai Ilusi dan Siti Nordiana berjaya bergelar juara dua musim terdahulu.

Photo: Astro Awani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"DIA TIDAK ADA SEBARANG PENYAKIT... TUNGGU KEPUTUSAN BEDAH SIASAT" - NORA

Mengenai pemergian anak keduanya, Muhammad Syakir Alif Johan, 20, pagi semalam, penyanyi Nora Ariffin berkata, walaupun kematian Alif sama seperti Allahyarham suaminya Johan Nawawi, dia tidak terfikir anaknya mengalami masalah jantung.

"Dia tidak ada sebarang penyakit dan tidak pernah menunjukkan sebarang tanda-tanda ada penyakit. Ketika menghantar saya ke lapangan terbang awal pagi tadi (semalam) untuk ke Singapura, dia baik-baik saja. Saya memang terkejut apabila pembantu rumah menghubungi dan beritahu badannya sudah tidak bergerak selepas rebah.

"Saya masih menunggu keputusan daripada doktor mengenai punca sebenar dan bedah siasat akan dilakukan untuk mendapatkan jawapan. Disebabkan doktor terbabit tidak ada hari ini, bedah siasat akan dilakukan esok pagi (hari ini). Selepas itu jenazah akan dibawa ke Masjid Ar-Rahman, Kampung Tunku, Petaling Jaya dan akan dikebumikan di Tanah Perkuburan Islam Bukit Kiara, tempat yang sama dengan kubur arwah bapanya," katanya.

Klik untuk gambar besar

Bercerita mengenai sikap Alif, Nora berkata, anaknya tidak menunjukkan sebarang tanda atau perangai pelik sebelum ini. Malah semalam dia sempat menyanyi bersama adik-adiknya di dalam bilik. Katanya, Alif ibarat pengganti arwah bapanya apatah lagi sejak anak sulung, Muhammad Syakir Iman berkahwin dan pindah rumah, Alif banyak membantunya menguruskan rumah dan dua adiknya yang masih tinggal dengan Nora.

"Dia masih belajar di Universiti Teknologi Mara (UiTM) Shah Alam dan tinggal di asrama tetapi sering pulang ke rumah membantu saya. Kadang-kadang dia masak untuk kami semua. Apabila dia tidak dapat pulang saya akan hubunginya bertanya khabar dan tidak sangka kali ini dia tidak pulang selamanya. Dia sering beritahu habis belajar ingin cari kerja untuk bantu saya serta mahu menyambung pelajaran dalam Ijazah Sarjana Muda dan meneruskan minat arwah bapanya dalam bidang muzik," katanya.

Alif meninggal dunia pagi tadi di rumahnya di Petaling Jaya selepas rebah. Pembantu rumah kemudian meminta bantuan jiran dan menghubungi abang sulung Alif sebelum ambulans membawanya ke Pusat Perubatan Universiti Malaya, Kuala Lumpur. Alif yang begitu meminati bidang seni sebelum ini pernah menyertai program realiti Mentor Milenia 2019 namun tidak berjaya ke peringkat akhir.

Sementara itu, menerusi laman Instagram, Nora memberitahu dia sudah mengampunkan anak keduanya itu yang tidak pernah meninggi suara kepadanya selama 20 tahun. Selain itu, Nora turut memaklumkan jenazah anak keduanya itu disembahyangkan di Masjid Kampung Tunku sekitar 3 petang dan akan dikebumikan kubur Bukit Kiara, berhampiran dengan arwah bapanya, Johan Nawawi.

"Saya ampunkan segala dosa anak saya. Selama 20 tahun, tidak pernah meninggi suara kpd saya. Tiap2 hari dia akn bertanya kabar saya. Anak yg selalu ingin lihat saya bahagia.
Alif pergi jumpa papa ye?? Rehatlah disana. Semoga Allah tempatkan Alif bersama org2 beriman. Al- fatihah

"Jenazah akn disembahyangkan di masjid kg tunku around 3pm. Akan dikebumikan kubur bukit kiara, berhampiran dgn papanya.... arwah Johan Nawawi. In Shaa Allah mlm ni Lepas isyak tahlil di Masjid Kg tunku #salamterakhir. Al- fatihah," tulisnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TABUNG BANTUAN YASIN SULAIMAN DAPAT SAMBUTAN BAIK: "WALAUPUN HANYA RM1, RM2, NILAINYA AMAT BESAR BAGI KAMI"

Tabung Bantuan Yasin Sulaiman atau nama sebenarnya, Muhammad Yasin Sulaiman, 47, yang mula dilancarkan pada 27 April lalu oleh keluarga penyanyi itu mendapat sambutan baik dan positif daripada orang ramai.

Menurut abang kepada Yasin iaitu Dr Zain Sulaiman, 50, dia masih belum boleh mendedahkan jumlah kutipan sumbangan berikutan ia masih belum dikira dan diaudit setakat ini.

"Apa yang saya boleh katakan sekarang adalah sokongan setakat ini sangat positif. Malah apa yang membuat kami sangat terharu adalah ada sampai yang menyumbang RM1 atau RM2. Walaupun hanya seringgit, dua ringgit, nilainya amat besar bagi kami.

"Ia menunjukkan sokongan yang amat berharga bagi kami. Yasin dan keluarga mengucapkan terima kasih tak terhingga kepada semua yang menyumbang. Semoga Allah memberi berkat dan ganjaran yang berlipat ganda.

Klik untuk gambar besar

"Tabung masa ini masih di peringkat awal dan semakan terhadap jumlah terkumpul akan dibuat tidak lama lagi. Apabila semakan dibuat dan satu penyata akaun yang rasmi sudah disediakan kami akan maklumkan. Ini kerana kami perlu bertanggungjawab sepenuhnya bagi setiap sen yang disumbangkan. Oleh itu ia perlu dilaporkan dengan teliti dan tepat," jelasnya.

Sementara itu, ketika ditanya mengenai sasaran yang ditetapkan pihak keluarga, Zain berkata ia bergantung kepada perkembangan kes adiknya dari masa ke semasa.

"Berkenaan dengan sasaran kutipan, kami masih belum pasti, kerana ia bergantung kepada bagaimana kes ini akan bergerak ke hadapan dan sejauh mana proses perundangan ini akan berlanjutan.

"Mungkin pada sebutan kes pada 18 Mei ini kami akan dapat sedikit gambaran bagaimana kes ini akan proceed. Namun, kami dinasihatkan oleh peguam-peguan Yasin untuk sentiasa bersedia untuk menghadapi satu proses yang mungkin memakan masa yang panjang," ujarnya.

Berbicara mengenai perkembangan terkini Yasin, Zain menjelaskan adiknya dalam keadaan baik dan keluarga sentiasa meluangkan masa melawatnya pada setiap minggu di Penjara Sungai Buloh.

"Setakat ini Yasin berada dalam keadaan baik. Dia mengambil ubat-ubatannya secara konsisten. Keluarga melawatnya setiap minggu di Sungai Buloh. Semangatnya nampak positif Alhamdulillah.

"Rabu depan, 18 Mei ini InsyaAllah keluarga, teman-teman dan sahabat-sahabat Yasin akan ke mahkamah untuk sebutan kesnya. Semoga dipermudahkan Allah perjalanan kes ini dan semoga ada sinar harapan tidak lama lagi," katanya.

Terdahulu, Yasin berdepan hukuman mati selepas didakwa atas pertuduhan mengedar jenis ganja di sebuah kondominium di Kota Damansara. Yasin mengaku tidak bersalah atas pertuduhan tersebut.

Mengikut pertuduhan, penyanyi lagu Mimpi Laila itu didakwa telah mengedar dadah jenis ganja anggaran berat 214 gram. Kesalahan itu dilakukan di sebuah unit rumah kondominium di Persiaran Surian Damansara Indah Resort Home, PJU 3, Kota Damansara pada 24 Mac lalu.

Justeru pertuduhan dikemukakan mengikut Seksyen 39B (1)(a) Akta Dadah Berbahaya 1952 dan boleh dihukum 39B(2) akta sama. Hukuman bagi seksyen itu memperuntukkan penjara seumur hidup atau gantung sampai mati dan jika tidak dihukum mati hendaklah disebat tidak kurang 15 sebatan jika sabit kesalahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES PEMERDAGANGAN WANITA - PELAWAK TERKENAL BEBAS DENGAN JAMINAN POLIS

Selebriti lelaki yang dipercayai seorang pelawak akhirnya dibebaskan dengan jaminan polis pada Selasa, selepas tiga hari ditahan kerana disyaki terbabit dalam kegiatan pemerdagangan manusia bagi tujuan eksploitasi seks.

Perkara itu disahkan Ketua Jabatan Siasatan Jenayah Ibu Pejabat Kontinjen Negeri Sembilan, Asisten Komisioner Ramlan Abdul Razak pada Rabu. Bagaimanapun Ramlan berkata pihaknya masih menjalankan siasatan berhubung kes berkenaan.

"Kami dah bagi jamin semalam, bagaimanapun kes ini masih dalam siasatan," katanya.

Pada Selasa, seorang pelawak terkenal dilaporkan ditahan polis selepas disyaki terbabit dalam kegiatan pemerdagangan manusia bagi tujuan eksploitasi seks di sebuah hotel di Kuala Pilah pada Ahad.

Dalam serbuan itu, polis turut menyelamatkan seorang wanita berketurunan Melanau daripada menjadi mangsa pemerdagangan orang. Mangsa mendapat perintah perlindungan sementara untuk ditempatkan di sebuah rumah perlindungan di Johor.

Kes disiasat mengikut Seksyen 12 Akta Antipemerdagangan Orang dan Antipenyeludupan Migran (ATIPSOM) 2007 yang memperuntukkan hukuman penjara tidak lebih 15 tahun dan denda jika sabit kesalahan.

Sejak berita itu tular, nama pelawak Tauke (Jambu) dan Shahrol Shiro dipetik oleh netizen sebagai selebriti yang ditahan polis akibat terbabit kegiatan pemerdagangan manusia bagi tujuan seks. Bagaimanapun, Tauke atau nama sebenarnya Zamratul Amri Zakaria, 45, dan Shahrol menegaskan mereka tiada kaitan dengan kes.

Menurut bekas peserta program Maharaja Lawak Mega itu lagi, dia tidak boleh memberi komen lanjut berikutan bukan individu yang dituduh atas jenayah itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUIT CUKUP UNTUK BEDAH: "HANYA ALLAH SAJA DAPAT BALAS" - YAZIT

Mengenai keadaan terkini anaknya, Shahmirnuri, 34, yang disahkan mengalami bengkak jantung, bekas pemain dram Search, Yazit Ahmad, 57, ketika ditemui di Hospital Serdang, kelmarin, mengucapkan terima kasih kepada penderma yang sudi menghulurkan bantuan bagi menampung kos pembedahan anaknya yang mencecah RM40,000 itu.

Difahamkan, anak Yazit akan menjalani pembedahan Khamis ini. Apa yang diharapkan ketika ini adalah doa daripada orang ramai supaya pembedahan anaknya berjalan lancar.

"Alhamdulillah, wang bagi kos pembedahan anak sudah cukup. Insya-Allah, dia akan menjalani pembedahan Khamis ini. Doakan semoga semuanya selamat. Terima kasih juga kepada Harian Metro yang sudi menyiarkan kesusahan saya dalam mendapatkan dana ini. Selepas artikel mengenai Shahmirnuri disiarkan,ia terus tular.

"Dalam masa sama, saya juga ada berkongsi di Facebook. Sejak itu, ramai yang membantu. Bukan saja dalam kalangan rakan dan keluarga, tetapi peminat juga. Mereka semua sangat baik hati. Hanya Allah saja yang dapat membalas budi mereka.

"Walaupun ada yang cakap sumbangan mereka tidak banyak, bagi saya ia sudah cukup dan saya sangat bersyukur. Apa yang saya harapkan sekarang, doakan semoga pembedahan anak saya Khamis ini berjalan lancar," katanya.

Yazit berkata, pada mulanya merancang untuk menjual rumah dan dua kereta miliknya jika gagal mendapatkan dana.

"Itu jalan terakhir saya, tetapi dalam tempoh singkat memang susah nak cari pembeli. Jadi, saya cuba ‘plan B’ dengan meletakkan di Facebook selain meminta bantuan rakan wartawan menghebahkan kisah saya ini. Alhamdulillah, Allah permudahkan.

"Saya cakap pada anak, selagi saya hidup saya akan cuba sehabis baik untuknya. Dalam keadaan kesihatan saya yang tidak menentu ini juga, saya harus kuat," ujarnya.

Sementara itu, Shahmirnuri atau Boy berkata, dia terkejut dan tidak menjangka disahkan terkena bengkak jantung.

"Sewaktu dimaklumkan perkara itu oleh doktor, saya terkejut dan dalam masa sama sedih. Sebelum ini, saya tak pernah kena dan tidak ada penyakit lain.

"Macam-macam juga saya fikir ketika itu. Kalau nak cerita memang panjang. Apa pun, saya reda dan anggap ini ujian Allah SWT," tuturnya.

Boy berkata, dia mula dimasukkan ke Hospital Kuala Lumpur selama lapan hari sebelum dipindahkan ke Hospital Serdang sejak tiga minggu lalu.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - RAGAM SITI NURHALIZA & KELUARGA DI SEPANYOL

Amboii.. seronok Datuk Siti Nurhaliza dapat meluangkan masa dan bercuti bersama keluarga tercinta di Sepanyol.

Gambar-gambar sekitar percutian di sana telah dikongsikan oleh Siti menerusi di laman Instagramnya.

Jom tengok!

GAMBAR LAIN:
Klik untuk size besar

Foto: Siti Nurhaliza IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RIMAS JADI BUAH MULUT - TAUKE DIHUBUNGI RAMAI PEGUAM, BAKAL BUAT SIDANG MEDIA

"Salam sahabat beriman, kita seronok bermain dengan jari. Kira seronok mengaibkan orang lain, memfitnah, mengumpat dan mencemarkan maruah orang lain sesuka hati.

"Kita membuka ruang untuk menghasut agar membenci sesama makhluk... adakah kita rasa begitu mulia?" luah pelawak Tauke (Jambu) yang berkongsi rasa sedih dengan situasi yang menimpanya.

Rimas sering menjadi buah mulut ramai sejak berita seorang selebriti ditahan polis, Tauke atau nama sebenarnya Zamratul Amri Zakaria, 45, berkata, dia hairan adakah tindakan mencemarkan maruah, mengumpat dan memfitnah dianggap mulia dalam masyarakat hari ini.

Media cuba mendapatkan penjelasan lanjut mengenai luahannya itu namun Tauke memaklumkan dia akan mengadakan sidang media dalam masa terdekat: "InsyaAllah saya buat sidang media," katanya ringkas menerusi aplikasi WhatsApp.

Klik untuk gambar besar

Sebelum ini, Tauke turut berkongsi maklumat bahawa dia dihubungi beberapa peguam namun tidak dijelaskan atas tujuan apa: "Wah ramai lawyer call aku ni... Alhamdulillah," katanya di Instastory.

Menerusi laporan sebelum ini, Tauke menafikan dia adalah selebriti yang ditahan polis berhubung kes pemerdagangan orang bagi tujuan eksploitasi seks di sebuah hotel di Kuala Pilah, Ahad lalu.

Tegas Tauke dia langsung tiada kaitan dengan jenayah tersebut sebaliknya berada di rumah di Bukit Jalil ketika berita berkenaan mula menjadi kecoh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR + VIDEO - HANGAT... BILA LYDIAWATI BELASAH PENGKID

Peminat Lydiawati semalam menjadi gempar apabila pelakon itu mengaku membelasah seorang pengkid gara-gara wanita bergaya lelaki itu sering mengganggu dirinya dan keluarga. Malah dua video yang menunjukkan pelakon terbabit sedang menyerang dan mengamuk turut dimuatkan dalam akaun Facebook miliknya 'Lyd Saimon'.

Untuk info, sebelum ini Lydiawati pernah memberi keterangan kepada wartawan Harian Metro mengenai masalah gangguan yang dihadapinya itu. Dakwanya, dia sering dimaki, diugut dan menerima SMS serta panggilan telefon berunsur seksual setiap hari hingga membuat dirinya tertekan.

"Assalamualaikum teman2 dan sahabat2 ku .. seblom saya meneruskan kata2 saya ini saya ingin memohon ampun dan maaf dgn apa yg berlaku... sebenarnya saya bukan merasa megah dan bangga dgn kejadian yg berlaku ni... bukan saya mintak simpati atau minta korang semua myokong saya dlm perkara ini tidak sesekali..

"Bukan saya hadapkan duit dia harta benda dia dan kata2 janji manis dia tu tk terlintas pon di fikiran saya nk kan semua itu... tpi saya terpaksa lakukan perkara keràna demi keselamatan diri saya anak2 saya dan jugak keluarga saya... saya mgalami tekanan emosi dan truma dan juga merasakan tidak selamat berada dirumah apatah lagi tinggalkan anak2 saya di rumah semasa saya pegi bkerja utk shooting...

"Tujuan saya lakukan ini utk mberi pengajaran kepada c poyo ini supaya manusia yg bertopengkan binatang ini tidak menganggu dan tidak mengulangai apa yg dah dia buat perkara dan lakukan kepada saya lagi .. dan jugak mana2 artis atau org ramai supaya tidak terjadi kepada anda semua.. disebabkan itu saya terpaksa lakukan apa yg sepatutnya tindakan yg perlukan ambil dan lakukan... bukan kehendak saya peekara ini berlaku...

"Sudah selama 2 tahun saya berdiam diri dan bersabar dgn tidak membalas segala msg3 dia atau mjawab kol dia...tetapi kebelakangan ini dia cuba mencabar kesabaran saya selama ini dan menganggu keluarga saya.. itu yg saya tak bole terima... terpulang kepada korang semua ingin bercakap atau menuduh saya... saya terima keritikan korang semu dgn hati ug terbuka dan ikhlas menerimanya... sekian terima kasih.. ini adalah pengajaran utk perempuan brunei dan manusia yg jahat mcm perempuan ini," demikian jelas Lydiawati melalui Facebooknya secara panjang lebar.

VIDEO:

Part 2
Posted by Lyd Saimon on Thursday, March 24, 2016

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"13 MEI... HANYA DOA KU KIRIMKAN BUATMU" - SAIDA SAYU ARWAH MAYA SIMPAN GAMBAR PASSPORTNYA

"Kebiasaannya tanggal 13 Mei akan ku ungkapkan selamat hari lahir buatmu sahabatku. Tapi tahun ini situasinya berbeza, hanya doa ku kirimkan buatmu. Gambar passport tu arwah simpan di dalam dompet dan dibawa ke mana-mana. Sepertinya persahabatan yang terjalin ini akan ku kenang hingga ke akhir hayat.

"Al-Fatihah untukmu sahabatku. Akan ku kenangmu dalam setiap doaku. Al-Fatihah," demikian tulis penyanyi Saida atau nama penuhnya Siti Norsaida Tarudin yang meluahkan rasa rindu yang mendalam terutama tarikh 13 Mei iaitu jatuh pada hari ulang tahun ke-44 Allahyarham Maya Matahari yang meninggal dunia dua bulan lalu.

Lebih memilukan, Saida berkongsi bahawa arwah menyimpan gambar pasport miliknya di dalam dompet supaya boleh dibawa ke mana sahaja. Dalam pada itu, penyanyi Rem Cassim yang popular sekitar tahun 90an turut berkongsi kenangan bersama Allahyarham di laman Instagram Saida: "Abang masih tak boleh move on melihat foto-foto indah dalam telefon... memang tak akan dilupuskan sampai bila-bila," katanya.

Untuk makluman, Maya atau nama sebenarnya Myanaliza Ruslee yang popular dengan lagu Matahari meninggal dunia akibat kanser sarcoma tahap empat pada 18 Mac lalu setelah kembali daripada menjalani rawatan di China.

Klik untuk gambar besar

www.myartis.com / Sumber & foto: mStar & Instagram Saida Taruddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGU DARI INDONESIA - HATTAN TAKKAN AGUNGKAN, MAHU KEKAL DENGAN PRINSIP & JATI DIRI

Masih lagi berpegang dengan jati diri, penyanyi Datuk Hattan tetap untuk tidak mengagungkan lagu-lagu dari Indonesia. Ini kerana katanya, lagu-lagu dari negara seberang itu begitu mudah untuk masuk ke pasaran Malaysia, sedangkan lagu tempatan perlu melalui proses yang sukar sebelum dipasarkan di sana.

"Dia (Indonesia) main lagu kita tak? Tak. Budak 'busking' dia saja yang main lagu kita. Tapi, hakikatnya, dia tak main pun lagu kita (secara komersial).

"Dulu, dari zaman Isabella meletup, Search meletup, dapat tak buat konsert di sana? Tak ada. Ada pun sekali di Acheh dan satu lagi konsert sebab penggambaran filem Isabella di sana," ujarnya dipetik sebagai berkata kepada Harian Metro.

Hattan atau nama sebenarnya Mohd Shukri Sahabuddin, 58, berkata, dia bukan ingin bermusuh sebaliknya ingin kekal dengan prinsip dan jati dirinya sebagai anak seni tempatan.

"Mereka tak hormat kita, kenapa kita nak hormat mereka? Bukan kita kena bermusuh, tapi kita kena ada jati diri. Senangkah untuk kita ke sana, promosikan lagu kita? Siapa artis yang tak nak masuk ke sana? Saya dengan Wings, kami memang tak nak ke sana sebab mereka suruh rakamkan lagu dengan menukar lirik ke bahasa mereka sebagai strategi pemasaran.

Klik untuk gambar besar

"Mereka datang ke sini, kita tak suruh pun tukar ke Bahasa Malaysia dan kita terima saja. Sebab itulah saya tak hairan dan menjadi salah seorang yang tak nak," katanya.

Hattan berkata, dia pernah menolak tawaran merakamkan lagu untuk pasaran Indonesia kerana perlu berduet dengan penyanyi di sana.

"Saya pernah dapat tawaran untuk ke sana, tapi kena duet dengan Mayangsari. Saya tak naklah. Saya faham, kadang-kadang strategi yang digunakan adalah pemasaran secara bersilang. Namun, muzik itu 'universal'. Kita boleh layan lagu Hindustan, takkanlah mereka tak boleh layan lagu kita sedangkan bahasa asli kita, sama kerana kita serumpun.

"Habis, kenapa beriya sangat nak suruh tukar bahasa. Kalau beberapa perkataan saja, mungkinlah boleh diterima," jelasnya yang kini menggalas tanggungjawab sebagai juri program Mic On! untuk saluran Awesome TV bersama Datuk Awie dan Mas Idayu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::